3. การประกอบธุรกิจของแต่ละสายผลิตภัณฑ์

ธุรกิจซิเมนต์

1.  ลักษณะผลิตภัณฑ์หรือบริการ

1.1 ลักษณะผลิตภัณฑ์

  สามารถจำแนกลักษณะผลิตภัณฑ์ตามบริษัทผู้ผลิตได้ ดังนี้

+--------------------------------+-------------------------------------+
| ธุรกิจ                           | ผลิตภัณฑ์                              |
+--------------------------------+-------------------------------------+
| บริษัท ปูนซิเมนต์ไทย (ท่าหลวง) จำกัด  | ปูนซีเมนต์เทา                          |
|                                |                                     |
|                                | - ปูนซีเมนต์ปอร์ตแลนด์ประเภทที่ 1 (ตราช้าง) |
|                                |                                     |
|                                | - ปูนซีเมนต์ปอร์ตแลนด์ประเภทที่ 2          |
|                                |                                     |
|                                | - ปูนซีเมนต์ปอร์ตแลนด์ประเภทที่ 3 (ตราช้าง) |
|                                |                                     |
|                                | - ปูนซีเมนต์ปอร์ตแลนด์ประเภทที่ 5 (ตราช้าง) |
|                                |                                     |
|                                | - ปูนซีเมนต์ปอร์ตแลนด์ปอซโซลาน (ตราช้าง)  |
|                                |                                     |
|                                | - ปูนซีเมนต์ปอร์ตแลนด์ Oil Well (ตราช้าง) |
|                                |                                     |
|                                | - ปูนซีเมนต์ผสม (ตราเสือและตราเสือพลัส)   |
+--------------------------------+-------------------------------------+
| บริษัท ปูนซิเมนต์ไทย (แก่งคอย) จำกัด  |                                     |
+--------------------------------+-------------------------------------+
| บริษัท ปูนซิเมนต์ไทย (ทุ่งสง) จำกัด    |                                     |
+--------------------------------+-------------------------------------+
| บริษัท ปูนซิเมนต์ไทย (ลำปาง) จำกัด   |                                     |
+--------------------------------+-------------------------------------+
| บริษัท ผลิตภัณฑ์และวัตถุก่อสร้าง จำกัด   | คอนกรีตผสมเสร็จ (ตราซีแพค)             |
+--------------------------------+-------------------------------------+
| บริษัท สยามปูนซิเมนต์ขาว จำกัด       | - ปูนซีเมนต์ปอร์ตแลนด์ขาว (ตราช้างเผือก)   |
|                                |                                     |
|                                | - ปูนซีเมนต์ขาวผสม (ตราเสือขาว)         |
+--------------------------------+-------------------------------------+
| บริษัท สยามมอร์ตาร์ จำกัด           | - ปูนซีเมนต์สำเร็จรูป (ตราเสือคู่)          |
|                                |                                     |
|                                | - กาวซีเมนต์ (ตราเสือคู่)                |
+--------------------------------+-------------------------------------+
| บริษัท สยามอุตสาหกรรมวัสดุทนไฟ จำกัด | - อิฐทนไฟ (ตราช้าง)                   |
|                                |                                     |
|                                | - วัสดุทนไฟชนิดพิเศษ (ตราช้าง)           |
+--------------------------------+-------------------------------------+

  ปูนซีเมนต์เทา คอนกรีตผสมเสร็จ และปูนซีเมนต์ขาว ใช้สำหรับงานก่อสร้างบ้านอยู่อาศัย
  อาคารโรงงาน อาคารสำนักงานขนาดใหญ่ รวมทั้งการก่อสร้างสิ่งอำนวยความสะดวก เช่น
  ถนนและระบบสาธารณูปโภคต่างๆ ของประเทศ
  กลุ่มลูกค้าจึงมีตั้งแต่ผู้ใช้รายย่อยจนถึงผู้รับเหมาก่อสร้างขนาดใหญ่
  การกระจายสินค้ามีทั้งที่กระจายผ่านเครือข่ายผู้แทนจำหน่ายสินค้าวัสดุก่อสร้างของ
  เครือซิเมนต์ไทยในธุรกิจจัดจำหน่าย และขายตรงให้กับผู้ใช้งานขนาดใหญ่

1.2 ปัจจัยที่มีผลกระทบต่อโอกาสหรือข้อจำกัดในการประกอบธุรกิจ : ใบอนุญาตสัมปทานและ

เงื่อนไขที่ต้องปฏิบัติตามใบอนุญาตสัมปทาน

  (บริษัทในกลุ่มปูนซิเมนต์ไทยอุตสาหกรรมไม่ได้รับการส่งเสริมการลงทุน เนื่องจากเป็น
  อุตสาหกรรมที่ไม่อยู่ในขอบเขตที่จะส่งเสริมการลงทุน)

  การผลิตปูนซีเมนต์ต้องใช้วัตถุดิบหลัก ซึ่งได้แก่ หินปูน หินดินดาน และแร่ยิปซัม บริษัทฯ
  จึงต้องมีการสร้างหลักประกันด้านวัตถุดิบโดยการซื้อแหล่งแร่และการขออนุญาตสัมปทาน
  ระยะยาวจากทางราชการ

รายละเอียดประทานบัตรเหมืองแร่ของบริษัทปูนซิเมนต์ไทย จำกัด (มหาชน)

และบริษัทในกลุ่มบริษัทปูนซิเมนต์ไทยอุตสาหกรรม จำกัด ที่ใช้ประโยชน์ในปัจจุบัน

+-----------+---------+---------+-------+-------+---+------+-------+
| เจ้าข      | สถานที่ตั้ง | ช       | จำนวน | ประเ  | เ | อายุ  | ปีที่    |
| องใบอนุญาต |         | นิดของแร่ |       | ภทพื้นที่ | น | ป    | ใบ    |
|           |         |         | ประท  |       | ื้อ | ระทา | อนุญาต |
| สัมปทาน    |         |         | านบัตร |       | ที่ | นบัตร | สิ้นอายุ |
|           |         |         | (ฉบับ) |       | ( | ที่เห  |       |
|           |         |         |       |       | ไ | ลืออยู่ |       |
|           |         |         |       |       | ร | (ปี)  |       |
|           |         |         |       |       | ่) |      |       |
+-----------+---------+---------+-------+-------+---+------+-------+
| บริษัทป     | จ.สระบุรี | หินปูนเพื่อ | 21    | พื้น    | 5 | 1 –  | 2547  |
| ูนซิเมนต์ไทย |         | อุต      |       | ที่ป่าไม้ | , | 15   | –     |
| จำกัด      |         | สาหกรรม |       |       | 5 |      | 2561  |
| (มหาชน)   |         | ปูนซีเมนต์ |       |       | 3 |      |       |
|           |         |         |       |       | 5 |      |       |
+-----------+---------+---------+-------+-------+---+------+-------+
|           | จ.พิจิตร  | ยิปซัม    | 1     | พื้น    | 2 | 9    | 2555  |
|           |         |         |       | ที่ป่าไม้ | 9 |      |       |
|           |         |         |       |       | 8 |      |       |
+-----------+---------+---------+-------+-------+---+------+-------+
|           | จ.น     | ยิปซัม    | 3     | พื้น    | 8 | 7    | 2553  |
|           | ครสวรรค์ |         |       | ที่ป่าไม้ | 5 |      |       |
|           |         |         |       |       | 6 |      |       |
+-----------+---------+---------+-------+-------+---+------+-------+
|           | จ.ลพบุรี  | เหล็ก    | 1     | พื้น    | 1 | 7    | 2553  |
|           |         |         |       | ที่ป่าไม้ | 9 |      |       |
|           |         |         |       |       | 3 |      |       |
+-----------+---------+---------+-------+-------+---+------+-------+
|           | จ.นครศร | 1.      | 19    | พื้น    | 5 | 7    | 2553  |
|           | ีธรรมราช | หินปูนเพื่อ |       | ที่ป่าไม้ | , |      |       |
|           |         | อุต      | 1     |       | 0 | 12   | 2558  |
|           |         | สาหกรรม |       | พื้นที่กร | 0 |      |       |
|           |         | ปูนซีเมนต์ |       | รมสิทธิ์ | 7 |      |       |
|           |         |         |       |       |   |      |       |
|           |         | 2.      |       |       | 1 |      |       |
|           |         | หินดินด   |       |       | 5 |      |       |
|           |         | านเพื่ออุต |       |       | 0 |      |       |
|           |         | สาหกรรม |       |       |   |      |       |
|           |         | ปูนซีเมนต์ |       |       |   |      |       |
+-----------+---------+---------+-------+-------+---+------+-------+
|           | จ.ระยอง | ดินขาว   | 2     | พื้นที่กร | 4 | 2    | 2548  |
|           |         |         |       | รมสิทธิ์ | 8 |      |       |
+-----------+---------+---------+-------+-------+---+------+-------+
|           | จ.ลำปาง | ดินขาว,  | 5     | พื้น    | 9 | 2 -  | 2     |
|           |         | ถ่านหิน,  |       | ที่ป่าไม้ | 5 | 11   | 548 - |
|           |         | บอลเคลย์ |       |       | 4 |      | 2557  |
+-----------+---------+---------+-------+-------+---+------+-------+

+-----------+---------+---------+-------+-------+---+------+-------+
| เจ้าข      | สถานที่ตั้ง | ช       | จำนวน | ประเ  | เ | อายุ  | ปีที่    |
| องใบอนุญาต |         | นิดของแร่ |       | ภทพื้นที่ | น | ประท | ใบ    |
|           |         |         | ประท  |       | ื้อ | านบัต | อนุญาต |
| สัมปทาน    |         |         | านบัตร |       | ที่ | รที่เห | สิ้นอายุ |
|           |         |         | (ฉบับ) |       | ( | ลืออยู่ |       |
|           |         |         |       |       | ไ | (ปี)  |       |
|           |         |         |       |       | ร |      |       |
|           |         |         |       |       | ่) |      |       |
+-----------+---------+---------+-------+-------+---+------+-------+
| บริษัทป     | จ.ลำพูน  | ถ่านหิน   | 1     | พื้นที่กร | 2 | 12   | 2558  |
| ูนซิเมนต์ไทย |         |         |       | รมสิทธิ์ | 2 |      |       |
| อุตสาหกรรม |         |         |       |       | 8 |      |       |
| จำกัด      |         |         |       |       |   |      |       |
+-----------+---------+---------+-------+-------+---+------+-------+
|           | จ.สุร    | ยิปซัม    | 1     | พื้นที่กร | 3 | 6    | 2552  |
|           | าษฎร์ธานี |         |       | รมสิทธิ์ | 9 |      |       |
+-----------+---------+---------+-------+-------+---+------+-------+
| บริษัทป     | จ.ลำปาง | 1.      | 17    | พื้น    | 4 | 15   | 2561  |
| ูนซิเมนต์ไทย |         | หินปูนเพื่อ |       | ที่ป่าไม้ | , |      |       |
| (ลำปาง)   |         | อุต      | 5     |       | 9 | 8 –  | 2     |
| จำกัด      |         | สาหกรรม |       | พื้น    | 8 | 15   | 554 - |
|           |         | ปูนซีเมนต์ |       | ที่ป่าไม้ | 7 |      | 2561  |
|           |         |         |       |       |   |      |       |
|           |         | 2.      |       |       | 1 |      |       |
|           |         | หินดินด   |       |       | , |      |       |
|           |         | านเพื่ออุต |       |       | 4 |      |       |
|           |         | สาหกรรม |       |       | 4 |      |       |
|           |         | ปูนซีเมนต์ |       |       | 1 |      |       |
+-----------+---------+---------+-------+-------+---+------+-------+
| บริษัทป     | จ.สระบุรี | 1.      | 10    | พื้น    | 2 | 24   | 2570  |
| ูนซิเมนต์ไทย |         | หินปูนเพื่อ |       | ที่ป่าไม้ | , |      |       |
| (แก่งคอย)  |         | อุต      | 3     |       | 5 | 24   | 2570  |
| จำกัด      |         | สาหกรรม |       | พื้นที่กร | 7 |      |       |
|           |         | ปูนซีเมนต์ |       | รมสิทธิ์ | 5 |      |       |
|           |         |         |       |       |   |      |       |
|           |         | 2.      |       |       | 8 |      |       |
|           |         | หินดินด   |       |       | 7 |      |       |
|           |         | านเพื่ออุต |       |       | 4 |      |       |
|           |         | สาหกรรม |       |       |   |      |       |
|           |         | ปูนซีเมนต์ |       |       |   |      |       |
+-----------+---------+---------+-------+-------+---+------+-------+

บริษัทปูนซิเมนต์ไทย จำกัด (มหาชน) และบริษัทในกลุ่มบริษัทปูนซิเมนต์ไทยอุตสาหกรรม จำกัด
จะต้องปฏิบัติตามเงื่อนไขของใบอนุญาตสัมปทาน ตามกฎหมายที่เกี่ยวข้อง ดังต่อไปนี้

1) เงื่อนไขตามกฎหมายแร่

1.  ชำระเงินผลประโยชน์พิเศษเพื่อประโยชน์แก่รัฐเพื่อตอบแทนการอนุญาตสัมปทาน โดยชำระใน
    10 ปีแรก นับจากรับใบอนุญาต

2.  ทำเหมืองแร่ตามวิธีที่กำหนดในแผนผังโครงการทำเหมืองอย่างเคร่งครัด
    และชำระค่าภาคหลวงแร่ตามปริมาณที่ขุดขึ้นมาใช้งาน

3.  ปฏิบัติตามมาตรการด้านความปลอดภัยและอาชีวอนามัย โดยไม่ก่อให้เกิดอันตรายต่อพนักงาน
    พนักงานจ้างเหมา บุคคลภายนอก สิ่งแวดล้อม รวมถึงทรัพย์สินต่างๆ

4.  ปรับสภาพพื้นที่ที่ผ่านการทำเหมืองแร่แล้ว ให้อยู่ในสภาพปลอดภัย

5.  รายงานการทำเหมืองต่อกรมอุตสาหกรรมพื้นฐานและการเหมืองแร่ทุกเดือน

2) เงื่อนไขตามกฎหมายป่าไม้

1.  ชำระเงินค่าปลูกป่าชดเชยในพื้นที่ที่มีการขุดแร่ขึ้นมาใช้งานในอัตราที่กฎหมายกำหนด

2.  ทำเหมืองแร่โดยควบคุมผลกระทบต่อสภาพป่าไม้และตัดต้นไม้ในพื้นที่ให้น้อยที่สุด

3.  เมื่อครบ 10 ปี ต้องประเมินผลภายหลังการทำเหมืองแร่ (Post Evaluation) และ
    นำเสนอต่อคณะกรรมการสิ่งแวดล้อมแห่งชาติ

4.  ปฏิบัติตามเงื่อนไขที่กำหนดตามหนังสืออนุญาตให้เข้าทำประโยชน์ในพื้นที่ป่าไม้ อย่างเคร่งครัด

3) เงื่อนไขตามกฎหมายสิ่งแวดล้อม

1.  ปฏิบัติตามเงื่อนไขและมาตรการป้องกัน และแก้ไขผลกระทบต่อสิ่งแวดล้อม
    ตามที่ได้กำหนดในรายงานการวิเคราะห์ผลกระทบสิ่งแวดล้อม (EIA)

2.  ดำเนินการฟื้นฟูสภาพแวดล้อมบริเวณพื้นที่เหมือง พร้อมทั้งจัดตั้งกองทุนฟื้นฟู สภาพแวดล้อม
    โดยจัดสรรงบประมาณเพื่อเป็นค่าใช้จ่ายในการดำเนินการและ
    รายงานความคืบหน้าต่อสำนักงานนโยบายและแผนทรัพยากรธรรมชาติและสิ่งแวดล้อมทุกปี

3.  ตรวจวัดคุณภาพอากาศ น้ำ เสียง และแรงสั่นสะเทือนบริเวณเหมือง และรายงาน
    ผลการตรวจวัดต่อสำนักงานนโยบายและแผนทรัพยากรธรรมชาติและสิ่งแวดล้อม ทุกปี
    เพื่อตรวจสอบคุณภาพสิ่งแวดล้อมให้อยู่ในเกณฑ์ที่ราชการกำหนด

4.  การต่ออายุประทานบัตรต้องจัดทำรายงานการประเมินศักยภาพการใช้ประโยชน์พื้นที่และนำเสนอต่อคณะกรรมการสิ่งแวดล้อมแห่งชาติ

2.  ตลาดและภาวะการแข่งขัน

2.1 นโยบายและลักษณะการตลาดของผลิตภัณฑ์และบริการที่สำคัญ

  ปัจจุบันธุรกิจซิเมนต์ มีโรงงานผลิตปูนซีเมนต์เทา 5 แห่ง ได้แก่ โรงงานท่าหลวง
  โรงงานเขาวง และโรงงานแก่งคอย จังหวัดสระบุรี โรงงานทุ่งสง จังหวัดนครศรีธรรมราช
  และโรงงานลำปาง จังหวัดลำปาง
  โดยมีกำลังการผลิตและส่วนแบ่งทางการตลาดในประเทศประมาณร้อยละ 42
  ซึ่งมากที่สุดเมื่อเทียบกับผู้ผลิตในประเทศรายอื่นๆ

  บริษัทฯ ได้ให้ความสำคัญกับการผลิตสินค้าและบริการเพื่อตอบสนองความต้องการและ
  ความพึงพอใจของลูกค้าโดยใช้เทคโนโลยีการผลิตและควบคุมคุณภาพที่ทันสมัย
  รวมถึงประสบการณ์ในการผลิตที่มีมายาวนานกว่า 90 ปี เพื่อให้มั่นใจว่าผลิตภัณฑ์ของบริษัทฯ
  มีคุณภาพเหนือกว่ามาตรฐานทั่วไปและมีคุณภาพสูงกว่าผลิตภัณฑ์ของคู่แข่งขัน นอกจากนี้ บริษัทฯ
  เป็นผู้ผลิตปูนซีเมนต์ในประเทศเพียงรายเดียวที่มีสถาบันวิจัยและพัฒนาเป็นของตนเอง
  รวมทั้งเป็นผู้ผลิตปูนซีเมนต์รายแรกและรายเดียวในประเทศไทยที่ริเริ่มการเพิ่มชั้นพลาสติกในถุงปูนซีเมนต์เพื่อรักษาคุณภาพของปูนซีเมนต์ให้มีความใหม่สด
  และสามารถป้องกันการแตกเสียหายได้เพิ่มขึ้น ทั้งนี้ บริษัทฯ
  มีทีมบริการเทคนิคที่คอยให้คำแนะนำและแก้ไขปัญหาที่อาจจะเกิดขึ้นจากการใช้ผลิตภัณฑ์
  โดยลูกค้าสามารถแจ้งปัญหามาที่ศูนย์รับข้อร้องเรียนของบริษัท ฯ ได้ด้วย

  บริษัทฯ มีการดำเนินกิจกรรมทางการตลาดและกิจกรรมเพื่อสาธารณประโยชน์ที่สำคัญมากมาย
  โดยการจัดกิจกรรมส่งเสริมการกีฬา เช่น ศึกชิงแชมป์สุดยอดมวยไทยพันธุ์แท้ ตะกร้อปูนเสือ
  ไทยแลนด์โอเพ่น การดำเนินกิจกรรมสาธารณประโยชน์ต่างๆ เช่นโครงการมอบผ้าห่มกันหนาว
  โครงการสร้างถังเก็บน้ำต้านภัยแล้ง โครงการสร้างศาลาที่พักผู้โดยสาร เป็นต้น

  ด้านการจัดจำหน่ายสินค้า บริษัทฯ มีสัดส่วนปริมาณการจำหน่ายในประเทศ ร้อยละ 60
  และสัดส่วนการจำหน่ายในต่างประเทศ ร้อยละ 40
  โดยการจำหน่ายสินค้าในประเทศจะผ่านช่องทางการจัดจำหน่ายหลัก 3 ช่องทาง คือ
  การขายผ่านผู้แทนจำหน่าย การขายให้กับบริษัทในเครือฯ เพื่อผลิตผลิตภัณฑ์ ต่อเนื่อง อาทิ
  คอนกรีตผสมเสร็จ กระเบื้องมุงหลังคา แผ่นพื้นสำเร็จรูป เป็นต้น
  และการขายตรงให้ผู้ผลิตผลิตภัณฑ์คอนกรีตและบริษัทผู้รับเหมาขนาดใหญ่

  สำหรับการส่งออกไปยังต่างประเทศ บริษัทฯ ได้มอบหมายให้บริษัทค้าสากลซิเมนต์ไทย จำกัด
  ซึ่งเป็นบริษัทในเครือซิเมนต์ไทยเป็นตัวแทนในการดำเนินการส่งออกผลิตภัณฑ์ทั้งในรูปของ
  ปูนเม็ดที่ส่งเป็นวัตถุดิบในการผลิตปูนซีเมนต์ของผู้นำเข้า
  และในรูปของปูนซีเมนต์ผงสำหรับผู้ใช้งาน โดยมีตลาดส่วนใหญ่อยู่ในอเมริกา เอเชียใต้
  เอเชียตะวันออกเฉียงใต้ และแอฟริกา
  ซึ่งมีความต้องการนำเข้าทั้งปูนเม็ดและปูนซีเมนต์ผงสูงขึ้นอย่างต่อเนื่อง บริษัทฯ
  มีความได้เปรียบคู่แข่งจากภูมิภาคอื่นของโลกที่จะส่งปูนซีเมนต์เข้ามาในภูมิภาคเอเชียใต้และเอเชียตะวันออกเฉียงใต้
  โดยเฉพาะในด้านต้นทุนการขนส่งทางเรือ นอกเหนือไปจากความเป็นผู้นำในด้านต้นทุนการผลิต
  ที่ต่ำในระดับแนวหน้าในภูมิภาค

2.2 ภาวะการแข่งขันและกำลังการผลิต

  หลังจากเกิดวิกฤติทางเศรษฐกิจในปี 2540 ความต้องการปูนซีเมนต์ในประเทศได้ลดลงอย่างมาก
  โดยเฉพาะในช่วงปี 2542-2544
  ความต้องการใช้ปูนซีเมนต์เทาในประเทศลดลงเหลือเพียงปีละประมาณ 18-19 ล้านตัน
  แม้ว่าในปี 2546 ความต้องการใช้ปูนซีเมนต์เทาในประเทศจะเพิ่มขึ้นเป็นประมาณ 23 ล้านตัน
  และมีการส่งออกประมาณ 13 ล้านตันก็ตาม
  อุตสาหกรรมปูนซีเมนต์เทายังคงมีกำลังการผลิตส่วนเกินอยู่
  เนื่องจากกำลังการผลิตรวมในประเทศมีประมาณ 55 ล้านตัน
  ส่งผลให้การแข่งขันภายในประเทศมีความรุนแรงอย่างมาก อย่างไรก็ตาม บริษัทฯ
  ได้พยายามหลีกเลี่ยงการแข่งขันด้านราคา
  โดยได้มุ่งเน้นทางด้านการพัฒนาคุณภาพสินค้าและบริการตลอดจนการเพิ่มเครือข่ายการจัดจำหน่ายให้ครอบคลุมถึงลูกค้าทุกกลุ่มเพื่อให้ลูกค้าได้รับความพึงพอใจในสินค้าและบริการ
  ตลอดจนความสะดวกสบายในการหาซื้อสินค้าจากบริษัทฯ มากที่สุด

  ผู้ผลิตปูนซีเมนต์เทาในประเทศมีดังนี้

  1) บริษัทปูนซิเมนต์ไทยอุตสาหกรรม จำกัด 23.2 ล้านตันต่อปี

  2) บริษัทปูนซีเมนต์นครหลวง จำกัด (มหาชน) 14.5 ล้านตันต่อปี

  3) บริษัท ทีพีไอโพลีน จำกัด (มหาชน) 9.0 ล้านตันต่อปี

  4) บริษัทปูนซีเมนต์เอเซีย จำกัด (มหาชน) 4.8 ล้านตันต่อปี

  5) บริษัทชลประทานซีเมนต์ จำกัด (มหาชน) 2.3 ล้านตันต่อปี

  6) บริษัทซีเม็กซ์ (ประเทศไทย) จำกัด 0.7 ล้านตันต่อปี

  7) บริษัทไทยสถาปนา จำกัด 0.2 ล้านตันต่อปี

  8) บริษัทสามัคคีซีเมนต์ จำกัด 0.1 ล้านตันต่อปี

  รวมกำลังการผลิตทั้งประเทศ 54.8 ล้านตันต่อปี

3. การจัดหาผลิตภัณฑ์หรือบริการ

3.1 ลักษณะการจัดให้ได้มาซึ่งผลิตภัณฑ์

+----------+-----+--------------------+---------+---------------------+
| ชนิด      | จำ  | วิธีการจัดหา          | ใน      | หมายเหตุ             |
|          | นวน |                    | ประเทศ/ |                     |
|          |     |                    | ต่า      |                     |
|          | ผ   |                    | งประเทศ |                     |
|          | ู้ขาย |                    |         |                     |
+----------+-----+--------------------+---------+---------------------+
| วัตถุดิบหลัก |     |                    |         |                     |
+----------+-----+--------------------+---------+---------------------+
| หินปูน     | -   | -                  | 100% /  | มีแหล่งวัตถุดิบ          |
|          |     |                    | 0%      | และดำเนินการผลิตเอง   |
+----------+-----+--------------------+---------+---------------------+
| หินดินดาน  | -   | ทำสัญญ              | 100% /  | มีแหล่งวัตถุดิบของตนเอง  |
|          |     | าจ้างเหมาผลิตระยะยาว | 0%      | การผลิต              |
|          |     | กับผู้รับเหมาภายนอก    |         | ใช้จ้างเ              |
|          |     |                    |         | หมาโดยทำสัญญาระยะยาว |
+----------+-----+--------------------+---------+---------------------+
| ทราย     | ประ | จัดซื้อ               | 100% /  | มีแหล่งท              |
|          | มาณ | เป็นครั้งคราวจากผู้ขายที่ | 0%      | รายของตนเองซึ่งเก็บเป็น |
|          | 5   | ซ                  |         | แหล่งสำรอง           |
|          | ราย | ื้อขายกันมาเป็นเวลานาน |         | ปัจจุบันซื้อจากผู้ขาย      |
|          |     |                    |         | ภายนอกมาใช้          |
+----------+-----+--------------------+---------+---------------------+
| Clay     | ประ | ทำสัญญ              | 100% /  | มีแหล่ง Clay ของตนเอง |
|          | มาณ | าจ้างเหมาผลิตระยะยาว | 0%      | ปัจจุบัน               |
|          | 3   | กับผู้รับเหมาภายนอก    |         | จ้างเหม              |
|          | ราย |                    |         | าภายนอกผลิตโดยทำสัญญา |
|          |     |                    |         | ระยะยาว             |
|          |     |                    |         | และซื้อจากผู้ขายภายนอก  |
|          |     |                    |         | บางส่วน              |
+----------+-----+--------------------+---------+---------------------+
| ดินลูกรัง   | ประ | จัดซื้อ               | 100% /  | มีแหล่งล              |
|          | มาณ | เป็นครั้งคราวจากผู้ขายที่ | 0%      | ูกรังของตนเองซึ่งเก็บเป็น |
|          | 8   | ซ                  |         | แหล่งสำรอง           |
|          | ราย | ื้อขายกันมาเป็นเวลานาน |         | ปัจจุบันซื้อจากผู้ขาย      |
|          |     |                    |         | ภายนอกมาใช้          |
+----------+-----+--------------------+---------+---------------------+
| ชนิด      | จำ  | วิธีการจัดหา          | ใน      | หมายเหตุ             |
|          | นวน |                    | ประเทศ/ |                     |
|          |     |                    | ต่า      |                     |
|          | ผ   |                    | งประเทศ |                     |
|          | ู้ขาย |                    |         |                     |
+----------+-----+--------------------+---------+---------------------+
| ยิปซัม     | ประ | จัดหาโดย            | 100% /  | ป                   |
|          | มาณ | ทำสัญญาซื้อขายระยะยาว | 0%      | ัจจุบันซื้อจากผู้ขายภายนอก |
|          | 6   | และผลิต             |         | และ                 |
|          | ราย | บางส่วนจากแหล่งตนเอง |         | ผลิตจากแหล่งของตนเอง  |
+----------+-----+--------------------+---------+---------------------+
| กระ      | 1   | ซื้อจากบริษัทในเครือ    | 100% /  |                     |
| ดาษคราฟท์ | ราย |                    | 0%      |                     |
+----------+-----+--------------------+---------+---------------------+
| เชื้อเพลิง  |     |                    |         |                     |
+----------+-----+--------------------+---------+---------------------+
| ลิกไนต์    | ประ | จัดหาโดย            | 70% /   | จัดหาจากบริษัทในเครือฯ  |
|          | มาณ | ทำสัญญาซื้อขายระยะยาว | 30%     | 30% และ             |
|          |     | และจัดซื้อเป็นครั้งคราว  |         | จัดหา                |
|          | 4   |                    |         | จากผู้ขายภายนอกประมาณ |
|          | ราย |                    |         | 70%                 |
|          |     |                    |         | (ผู้ขาย               |
|          |     |                    |         | ภายนอกที่มีมูลค่าจัดหาเกิน |
|          |     |                    |         | 30% มีจำนวน 2 ราย)   |
+----------+-----+--------------------+---------+---------------------+
| P        | 1   | จัดหาโด             | 0% /    | จัดหาจากบริษัทในเครือฯ  |
| etroleum | ราย | ยทำสัญญาซื้อขายระยะยา | 100%    |                     |
| Coke     |     | วและจัดซื้อเป็นครั้งคราว |         |                     |
+----------+-----+--------------------+---------+---------------------+
| ถ่านหิน    | 3   | จัดหาโด             | 0% /    | จัดหาจากบริษัทในเครือฯ  |
|          | ราย | ยทำสัญญาซื้อขายระยะยา | 100%    | 1 ราย และ           |
|          |     | วและจัดซื้อเป็นครั้งคราว |         | จัดหาจากผู้ขายภายนอก 2 |
|          |     |                    |         | ราย                 |
+----------+-----+--------------------+---------+---------------------+
| น้ำมันเตา  | 4   | จัดซื้อเป็นครั้งคราว     | 100% /  |                     |
|          | ราย |                    | 0%      |                     |
+----------+-----+--------------------+---------+---------------------+
| Biomass  | 15  | จัดหาโด             | 100% /  | จัดห                 |
| เช่น แกลบ | ราย | ยทำสัญญาซื้อขายระยะยา | 0%      | าจากผู้ขายภายนอกทั้งหมด |
| กะลาปาล์ม |     | วและจัดซื้อเป็นครั้งคราว |         |                     |
| ขี้เลื่อย    |     |                    |         |                     |
| เป็นต้น    |     |                    |         |                     |
+----------+-----+--------------------+---------+---------------------+

3.2 การดำเนินงานด้านสิ่งแวดล้อม

บริษัทปูนซิเมนต์ไทยอุตสาหกรรม จำกัด ได้ดำเนินงานด้านสิ่งแวดล้อมดังนี้

1.  1) การรักษาสภาพแวดล้อม

    1.  การควบคุมฝุ่นละออง : บริษัทฯ มีการติดตั้งเครื่องดักฝุ่นแบบไฟฟ้าสถิต
        ซึ่งเป็นระบบดักฝุ่นที่ทันสมัยที่สุดในปัจจุบัน
        และเครื่องดักฝุ่นแบบถุงกรองในทุกจุดของระบบการผลิตที่เป็นแหล่งกำเนิดฝุ่น
        โดยได้ลงทุนในเครื่องจักรเพื่อการรักษาสิ่งแวดล้อมมากกว่า 4,300 ล้านบาท
        หรือคิดเป็นร้อยละ 10 ของเงินลงทุนในเครื่องจักรทั้งหมด
        นอกจากนี้ยังมีการบำรุงรักษาอุปกรณ์แบบป้องกัน (Preventive Maintenance)
        เพื่อให้สามารถทำงานได้อย่างมีประสิทธิภาพตลอดเวลา
        และมีการจัดสร้างยุ้งเก็บวัตถุดิบและระบบลำเลียงวัตถุดิบแบบปิดเพื่อลดการฟุ้งกระจายของฝุ่นละออง
        สำหรับการทำเหมืองนั้นได้นำวิธีการทำเหมืองหินปลอดผลกระทบ (Semi - Open Cut
        Mining) มาใช้ ซึ่งนับเป็นการทำเหมืองที่ทันสมัย
        โดยเปิดหน้าเหมืองบริเวณกลางภูเขาลงไปในแนวลึกมีลักษณะเป็นขั้นบันได
        ส่วนด้านนอกยังคงลักษณะภูเขาล้อมรอบไว้เช่นเดิม
        ซึ่งสามารถป้องกันเสียงและฝุ่นฟุ้งกระจายออกสู่ภายนอก
        และในระหว่างขั้นตอนการทำเหมืองจะมีการฉีดรดน้ำบริเวณปากอ่างรับวัตถุดิบ
        การโปรยกอง และมีการรดน้ำที่วัตถุดิบและถนนเพื่อป้องกันฝุ่นในขั้นตอนการขนส่ง

    2.  การใช้น้ำ : น้ำที่ใช้ในการลดอุณหภูมิของก๊าซร้อนจากกระบวนการเผาปูนซีเมนต์
        และหล่อเย็นเครื่องจักรจะหมุนเวียนกลับมาใช้ทั้งหมด (Closed Circuit System)
        ซึ่งเป็นการใช้น้ำอย่างคุ้มค่าและไม่ก่อให้เกิดผลกระทบต่อสิ่งแวดล้อม

    3.  การติดตามตรวจสอบคุณภาพสิ่งแวดล้อม :
        นอกจากการติดตั้งเครื่องจักรและอุปกรณ์ที่มีประสิทธิภาพเพื่อควบคุมคุณภาพสิ่งแวดล้อมจากกระบวนการผลิต
        ให้อยู่ในระดับที่เท่ากับหรือดีกว่ามาตรฐานที่ราชการกำหนดแล้ว บริษัทฯ ได้
        ติดตามตรวจสอบคุณภาพอากาศที่ระบายออกจากปล่องโรงงาน คุณภาพอากาศ
        ในบรรยากาศบริเวณชุมชนรอบโรงงาน และคุณภาพอากาศในสถานที่ทำงาน
        อย่างต่อเนื่อง โดยมีการติดตั้งระบบตรวจวัดคุณภาพอากาศจากปล่องแบบ
        อัตโนมัติ (Continuous Emission Monitoring Systems: CEMS) มีรถติดตาม
        ตรวจสอบคุณภาพอากาศแบบเคลื่อนที่ รวมทั้งมีห้องปฏิบัติการสิ่งแวดล้อม
        เพื่อคอยเฝ้าระวังการดำเนินงานของบริษัทฯ มิให้ส่งผลกระทบต่อสิ่งแวดล้อม

    4.  โครงการปลูกป่า : บริษัทฯ ได้ร่วมรักษาสภาพแวดล้อมบริเวณรอบโรงงาน
        โดยร่วมมือกับภาครัฐและองค์กรต่างๆ ดำเนินโครงการปลูกป่า เช่น
        โครงการอนุรักษ์ทรัพยากรป่าไม้ บริเวณป่าแม่ทรายคำ จังหวัดลำปาง และโครงการ 9
        นาที 9 ล้านต้นเพื่อล้นเกล้าฯ เป็นต้น

2) การอนุรักษ์ทรัพยากรธรรมชาติ

  2.1) การใช้วัตถุดิบและเชื้อเพลิงทดแทน : บริษัทฯ ได้นำวัสดุเหลือใช้และของเสียจาก
  อุตสาหกรรมมาใช้เป็นวัตถุดิบและเชื้อเพลิงทดแทนในการผลิตปูนซีเมนต์
  โดยไม่ก่อให้เกิดผลกระทบต่อคุณภาพผลิตภัณฑ์และสิ่งแวดล้อม
  ซึ่งนอกจากจะช่วยลดการใช้ทรัพยากรธรรมชาติแล้ว
  ยังเป็นการช่วยประเทศชาติกำจัดของเสียจากอุตสาหกรรมอีกด้วย
  ปัจจุบันโรงงานผลิตปูนซีเมนต์เทาทุกโรงงานของ บริษัทฯ
  ได้รับใบอนุญาตประกอบกิจการโรงงานปรับคุณภาพของเสียรวม (ลำดับที่ 101)
  จากกระทรวงอุตสาหกรรม โดยเป็นบริษัทแห่งแรกของประเทศไทยที่ได้รับอนุญาตดังกล่าว ทั้งนี้
  ในปี 2546 ที่ผ่านมา บริษัทฯ
  ได้ติดตั้งเครื่องจักรเพิ่มเติมเพื่อรองรับการใช้วัสดุเหลือใช้และของเสียจากอุตสาหกรรมอีก 8
  โครงการ เป็นจำนวนเงินกว่า 57 ล้านบาท
  ซึ่งสามารถนำวัสดุเหลือใช้และของเสียจากอุตสาหกรรมมาใช้ในหม้อเผาปูนซีเมนต์ได้มากกว่า
  500,000 ตันต่อปี นอกจากนี้บริษัทผลิตภัณฑ์และวัตถุก่อสร้าง จำกัด ยังได้นำเถ้าลอย (Fly
  Ash) มาใช้ทดแทนวัตถุดิบได้ประมาณ 500,000 ตัน
  ปัจจุบันมีโรงงานอุตสาหกรรมหลายประเภทประมาณ 300 โรงงาน ติดต่อให้บริษัทฯ
  รับวัสดุเหลือใช้และกากของเสียจากกระบวนการผลิตมากำจัด

  2.2) การปรับปรุงเครื่องจักร : บริษัทฯ
  มีการสำรวจการใช้พลังงานของแต่ละโรงงานและดำเนินการปรับปรุงประสิทธิภาพเครื่องจักรเพื่อลดการใช้พลังงานไฟฟ้าและ
  ความร้อนในกระบวนการผลิตอย่างต่อเนื่อง โดยในปี 2546
  บริษัทฯได้ดำเนินการปรับปรุงเครื่องจักรมากกว่า 20 โครงการ เป็นจำนวนเงินกว่า 180
  ล้านบาท เช่น
  การปรับปรุงหม้อบดปูนซีเมนต์ที่โรงงานท่าหลวงและการเพิ่มประสิทธิภาพของหม้อเย็นที่โรงงานแก่งคอย
  เป็นต้น

3) การพัฒนาสู่ความยั่งยืน

  3.1) สนับสนุนชุมชนและสังคม : นอกจากการรักษาสิ่งแวดล้อมอย่างเคร่งครัดแล้ว
  บริษัทฯ
  ได้ดำเนินงานด้านชุมชนสัมพันธ์กับชุมชนรอบโรงงานอย่างต่อเนื่องรวมถึงการจัดทำโครงการ
  “ปูนเสือเพื่อเมืองไทย” เพื่อสนับสนุนและส่งเสริมกิจกรรม สร้างสรรค์และพัฒนาคุณภาพชีวิต
  ทั้งด้านสิ่งแวดล้อม การอนุรักษ์กีฬาพื้นบ้านไทย การศึกษา สาธารณประโยชน์ สาธารณสุขมูลฐาน
  ตลอดจนส่งเสริมวิชาชีพ ช่างปูนไทย
  โดยมีความมุ่งมั่นที่จะพัฒนาชุมชนท้องถิ่นด้วยการสร้างสรรค์และมีส่วนร่วมในกิจกรรมต่าง ๆ
  เพื่อยกระดับคุณภาพชีวิตให้แก่ประชาชนและสังคมโดยรอบ

  3.2) การดูแลพนักงาน : บริษัทฯ เชื่อมั่นว่าพนักงานเป็นทรัพยากรที่มีค่าสูงสุดขององค์กร
  จึงได้ให้ความสำคัญอย่างยิ่งในสวัสดิการและคุณภาพชีวิตของพนักงาน
  รวมถึงการดูแลสุขภาพอนามัยและความปลอดภัยในการทำงานของผู้ปฏิบัติงานทุกคน
  โดยส่งเสริมให้มีการปรับปรุงสภาพแวดล้อมในการทำงานและพัฒนาความรู้ความเข้าใจ
  รวมทั้งสร้างจิตสำนึกด้านความปลอดภัยให้กับผู้ปฏิบัติงาน ทั้งนี้
  โดยมุ่งหวังให้ผู้ปฏิบัติงานทุกคนสามารถปฏิบัติงานโดยปลอดอุบัติเหตุ

  3.3) ระบบการจัดการ :
  เพื่อให้การจัดการด้านสิ่งแวดล้อมและความปลอดภัยเป็นไปอย่างมีประสิทธิภาพและเป็นระบบพื้นฐานในการดำเนินงาน
  จึงมีการกำหนดให้ทุกบริษัทดำเนินการตามระบบการจัดการสิ่งแวดล้อม ISO 14001
  และระบบการจัดการ อาชีวอนามัยและความปลอดภัย มอก. 18001
  โดยมีการทบทวนและตรวจประเมินประสิทธิภาพของระบบการจัดการอย่างต่อเนื่อง ทั้งนี้
  บริษัทปูนซิเมนต์ไทย (ท่าหลวง) จำกัด
  เป็นโรงงานแห่งแรกในประเทศไทยที่ได้รับการรับรองระบบการ จัดการครบทุกมาตรฐาน ทั้ง
  ISO 9001 ISO 14001 และ มอก. 18001
  และในปัจจุบันโรงงานผลิตปูนซีเมนต์เทาของบริษัทฯ
  ทุกโรงงานได้รับการรับรองระบบการจัดการครบทุกมาตรฐาน

  3.4) รางวัลที่ได้รับ : บริษัทฯ
  ได้ให้ความสำคัญกับการบริหารองค์กรและการจัดการอย่างมีคุณภาพ
  คำนึงถึงความพอใจและความผาสุกของผู้มีส่วนได้เสีย (Stakeholders) ทั้งลูกค้า คู่ค้า ผู้ถือหุ้น
  พนักงาน และสังคม ทำให้บริษัทปูนซิเมนต์ไทย (ทุ่งสง) จำกัด
  เป็นผู้ผลิตปูนซีเมนต์รายแรกของโลกที่ได้รับรางวัล Deming Application Prize ประจำปี
  2545 จากสมาพันธ์นักวิทยาศาสตร์และวิศวกรแห่งประเทศญี่ปุ่น (JUSE)
  ซึ่งถือเป็นสุดยอดรางวัลด้านการจัดการควบคุมคุณภาพ ทั่วทั้งองค์กร (Total Quality
  Management : TQM) ที่มีชื่อเสียงและได้รับการยอมรับอย่างกว้างขวางทั่วโลก
  ในขณะที่บริษัทสยามอุตสาหกรรมวัสดุทนไฟ จำกัด
  เป็นผู้ผลิตวัสดุทนไฟรายแรกของโลกที่ได้รับรางวัลนี้ในปี 2546 นอกจากนี้
  การให้ความสำคัญต่อสังคมและสิ่งแวดล้อมอย่างต่อเนื่องทำให้บริษัทฯ
  ได้รับการยอมรับจากชุมชนและหน่วยงานทั้งภาครัฐและเอกชน ดังจะเห็นได้จากรางวัลต่างๆ
  ที่ได้รับ ไม่ว่าจะเป็นรางวัลอุตสาหกรรมดีเด่น (Prime Minister Awards)
  ด้านรักษาคุณภาพสิ่งแวดล้อมจากกระทรวงอุตสาหกรรม
  รางวัลการปฏิบัติตามมาตรการลดผลกระทบสิ่งแวดล้อมจากกระทรวงวิทยาศาสตร์เทคโนโลยีและสิ่งแวดล้อม
  รางวัลสถานประกอบการดีเด่นด้านความปลอดภัยในการทำงาน (Safety Awards)
  จากกระทรวงแรงงานและสวัสดิการสังคม และรางวัล Occupational Safety/Health
  Awards จาก National Safety Council ของสหรัฐอเมริกา
  ซึ่งแสดงให้เห็นถึงความมุ่งมั่นในการพัฒนาและปรับปรุงระบบการจัดการในทุกด้านให้มีประสิทธิภาพสูงสุด

4. งานที่ยังไม่ส่งมอบเฉพาะงานโครงการหรือซื้อขายที่มีมูลค่าสูง

ไม่มี

ธุรกิจปิโตรเคมี

1.  ลักษณะผลิตภัณฑ์หรือบริการ

1.1 โอเลฟินส์

  โอเลฟินส์ (Olefins) จัดเป็นผลิตภัณฑ์ปิโตรเคมีขั้นต้นประกอบด้วยเอททีลีน (Ethylene)
  และโพรไพลีน (Propylene) ซึ่งเป็นวัตถุดิบหลักในการผลิตเม็ดพลาสติกโพลิโอเลฟินส์
  และผลิตภัณฑ์ต่อเนื่องอื่นๆ เช่น เม็ดพลาสติกโพลิไวนิลคลอไรด์ และสไตรีนโมโนเมอร์
  ปัจจุบันบริษัทมีกำลังผลิตโอเลฟินส์รวม 1,200,000 ตันต่อปี ซึ่งใหญ่ที่สุดในประเทศไทย
  และมีผลิตภัณฑ์พลอยได้ เช่น มิกซ์ซี 4 เบนซีน โทลูอีน
  ผลิตภัณฑ์ส่วนใหญ่ป้อนให้กับโรงงานของบริษัทและบริษัทในเครือฯ

1.2 เม็ดพลาสติกโพลิโอเลฟินส์

  เม็ดพลาสติกโพลิโอเลฟินส์ (Polyolefins) เป็นผลิตภัณฑ์หลักของบริษัท
  ปัจจุบันบริษัทมีกำลังผลิตรวม 1,080,000 ตันต่อปี
  ซึ่งใหญ่ที่สุดในประเทศไทยและครอบคลุมทุกประเภทของการนำไปใช้งาน ได้แก่

1)  เม็ดพลาสติกโพลิเอททีลีนชนิดความหนาแน่นสูงหรือเอชดีพีอี (High Density
    Polyethylene – HDPE) มีคุณสมบัติเด่นคือการไหลตัวดี ขึ้นรูปง่าย ทนทานต่อสารเคมี
    เหมาะสำหรับการผลิตถุงบรรจุสินค้า ขวดบรรจุนม ขวดแชมพูและเครื่องสำอาง
    ถังบรรจุน้ำมันเครื่อง ลังบรรจุขวด ลังผลไม้ ถังขยะ เชือก แห อวน ท่อน้ำ
    และฉนวนหุ้มสายไฟ เป็นต้น

2)  เม็ดพลาสติกโพลิเอททีลีนชนิดความหนาแน่นปานกลางหรือเอ็มดีพีอี (Medium Density
    Polyethylene – MDPE) มีคุณสมบัติเด่นด้านทนแรงกระแทก ทรงรูป
    ใช้ในงานอุณหภูมิต่ำได้ดี เหมาะสำหรับการผลิตถังแช่เย็น ถังเก็บน้ำ ถังบำบัดน้ำเสีย
    และกรวยจราจร เป็นต้น

3)  เม็ดพลาสติกโพลิเอททีลีนชนิดความหนาแน่นต่ำเชิงเส้นหรือแอลแอลดีพีอี (Linear Low
    Density Polyethylene – LLDPE) มีคุณสมบัติเด่นด้านความเหนียว ทนแรงดึงได้สูง
    เหมาะสำหรับการผลิตแผ่นฟิล์มอุตสาหกรรมและเกษตรกรรม ถุงข้าวสาร เป็นต้น

4)  เม็ดพลาสติกโพลิเอททีลีนชนิดความหนาแน่นต่ำหรือแอลดีพีอี (Low Density Polyethylene
    – LDPE) มีคุณสมบัติเด่นด้านความใส ทนแรงฉีกขาดได้ดี
    เหมาะสำหรับการผลิตถุงใส่อาหารเย็น ฟิล์มถนอมอาหาร ฝา กล่องพลาสติก งานเคลือบพื้นผิว
    เป็นต้น

5)  เม็ดพลาสติกโพลิโพรไพลีนหรือพีพี (Polypropylene – PP)
    มีคุณสมบัติเด่นด้านทนแรงกระแทก ทนความร้อนได้สูง เหมาะสำหรับการผลิตถุงใส่อาหารร้อน
    ฟิล์มห่อของใช้ทั่วไป ถุงสาน เครื่องใช้ในครัวเรือน เปลือกแบตเตอรี่
    ชิ้นส่วนอุปกรณ์เครื่องใช้ไฟฟ้า และชิ้นส่วนรถยนต์ เป็นต้น

1.3 บริการท่าเทียบเรือและคลังเก็บผลิตภัณฑ์ (Jetty & Tank Terminal)

  เป็นการให้บริการแก่บริษัทในเครือฯ สำหรับการขนถ่ายผ่านทางท่อขนส่งและท่าเทียบเรือ
  และการเก็บผลิตภัณฑ์ปิโตรเคมีที่เป็นก๊าซและของเหลว เช่น แนฟทา โอเลฟินส์ เบนซีน
  บิวทาไดอีน เอ็มเอ็มเอ เป็นต้น ปัจจุบันบริษัทมีท่าเทียบเรือ 2 ท่า มีขนาดระวางบรรทุก
  100,000 ตัน และ 30,000 ตัน (Dead Weight Ton)

2.  ตลาดและภาวะการแข่งขัน

2.1 นโยบายและลักษณะการตลาด

  อุตสาหกรรมเม็ดพลาสติกจัดเป็นธุรกิจในกลุ่มสินค้าโภคภัณฑ์ (Commodity)
  โดยราคามีลักษณะเป็นวัฏจักร (Cycle) และเปลี่ยนแปลงค่อนข้างเร็ว

1) กลยุทธ์การแข่งขัน

-   ราคาและต้นทุน

  ราคาขายทั้งในประเทศและตลาดส่งออกจะเคลื่อนไหวตามราคาตลาดโลก
  โดยบริษัทจะพยายามเพิ่มมูลค่า (Premium)
  ให้กับสินค้าด้วยคุณภาพที่สม่ำเสมอและการบริการที่ตอบสนองความต้องการของลูกค้า
  นอกจากนี้เพื่อให้สามารถขายสินค้าในราคาที่แข่งขันได้ (Competitive Price)
  บริษัทจึงให้ความสำคัญกับต้นทุนการผลิตเป็นอันดับแรก
  อุตสาหกรรมปิโตรเคมีเป็นอุตสาหกรรมที่ใช้เงินลงทุนสูง
  ดังนั้นบริษัทจึงเน้นการสร้างโรงงานและขยายกำลังผลิตให้ได้ Economy of Scale
  โดยใช้เงินลงทุนต่อหน่วยให้ต่ำที่สุด
  ประกอบกับการเป็นผู้ผลิตแบบครบวงจรช่วยให้บริษัทมีความได้เปรียบในการแข่งขัน
  นอกจากนี้บริษัทได้ดำเนินการลดต้นทุนการผลิตอย่างต่อเนื่อง
  โดยใช้ระบบการบริหารแบบปรับปรุงคุณภาพทั้งระบบ (Total Quality Management - TQM)
  และได้นำระบบเทคโนโลยีสารสนเทศ (Information Technology – IT)
  เข้ามาใช้ทั้งในด้านการผลิตและการขาย เช่น Advanced Process Control
  เพื่อเพิ่มประสิทธิภาพและประสิทธิผลในการผลิต

-   คุณภาพสินค้า

  บริษัทมีนโยบายในการผลิตสินค้าที่มีคุณภาพโดยปราศจากผลกระทบต่อสิ่งแวดล้อมและชุมชน
  ทุกโรงงานได้รับการรับรองมาตรฐานระบบบริหารคุณภาพ ISO 9002
  นอกจากนี้บริษัทมีหน่วยงานพัฒนาผลิตภัณฑ์เพื่อคอยปรับปรุงคุณภาพเม็ดพลาสติก
  เพื่อรองรับความต้องการของลูกค้าให้ได้อย่างเต็มที่

-   การบริการ

  บริษัทถือว่าการบริการเป็นหัวใจของการขาย โดยมีเป้าหมายเพื่อความพึงพอใจสูงสุดของลูกค้า
  บริษัทได้พัฒนาระบบ CRM (Customer Relationship Management)
  ซึ่งเป็นการประยุกต์ใช้เทคโนโลยีสารสนเทศ
  เพื่อตอบสนองความต้องการของลูกค้าได้อย่างถูกต้องและรวดเร็ว
  อันนำไปสู่การสร้างความสัมพันธ์ที่ยั่งยืนกับลูกค้า เพื่อเพิ่มความสะดวกภายใต้ระบบ CRM
  ลูกค้าสามารถสั่งสินค้าผ่านเครือข่ายอินเตอร์เน็ต (Internet) ได้จาก E-selling นอกจากนี้
  บริษัทได้จัดให้มีบริการให้คำแนะนำช่วยเหลือด้านเทคนิคในการแปรรูปเม็ดพลาสติก
  และเน้นการจัดส่งสินค้าให้ถึงลูกค้าอย่างรวดเร็วและถูกต้อง บริษัทมีแนวทางในการพัฒนา
  และเพิ่มประสิทธิภาพการบริการควบคู่ไปกับลูกค้า
  เพื่อยกระดับมาตรฐานการบริการและตอบสนองความต้องการของกลุ่มลูกค้าที่แตกต่างกัน

-   การบริหารจัดการ

  เนื่องจากธุรกิจเม็ดพลาสติกมีการเปลี่ยนแปลงเร็วทั้งในเรื่องของอุปสงค์และราคา
  การบริหารจัดการและการตัดสินใจที่รวดเร็วและถูกต้องจึงมีความสำคัญอย่างยิ่ง
  ด้วยเหตุนี้บริษัทจึงได้ดำเนินการติดตั้งระบบบริหารงาน Supply Chain Management
  ซึ่งจะช่วยในการเชื่อมต่อระบบของหน่วยงานต่าง ๆ ผ่านระบบคอมพิวเตอร์
  เพื่อเพิ่มขีดความสามารถในการตอบสนองความต้องการของลูกค้า
  และเพิ่มความรวดเร็วในการตอบสนองต่อความเปลี่ยนแปลงของธุรกิจ ระบบ Supply Chain
  ประกอบด้วยการประมาณความต้องการใช้ของลูกค้า วางแผนการขาย วางแผนการจัดส่ง
  วางแผนการผลิต วางแผนการจัดซื้อวัตถุดิบ รวมถึงบริหารสินค้าคงคลัง

2) ลักษณะลูกค้าและกลุ่มลูกค้าเป้าหมาย

  ลูกค้ากลุ่มเป้าหมาย ได้แก่ โรงงานแปรรูปเม็ดพลาสติก
  โดยสามารถแบ่งสัดส่วนตามประเภทการขึ้นรูปพลาสติก ได้ดังนี้ งานแผ่นฟิล์ม (Film) ร้อยละ
  58 งานฉีดเข้าแบบ (Injection Molding) ร้อยละ 18 งานเส้นใย (Monofilament &
  Yarn) ร้อยละ 11 งานเป่าขวด (Blow Molding) ร้อยละ 8 งานอื่น ๆ เช่น งานเคลือบ
  (Lamination) งานรีด (Extrusion) และงานท่อ (Pipe) ร้อยละ 5

  ลักษณะลูกค้าส่วนใหญ่จะเป็นรายย่อยและกระจัดกระจายอยู่ทั่วไป
  บริษัทจึงไม่มีความเสี่ยงเนื่องจากการจำหน่ายให้กับลูกค้ารายใดรายหนึ่งเกินกว่าร้อยละ 30
  ของยอดการจำหน่ายทั้งหมด

3) การจำหน่ายและช่องทางการจำหน่าย

  บริษัทมีสัดส่วนการจำหน่ายในประเทศและต่างประเทศในปี 2546 คิดเป็นสัดส่วนประมาณร้อยละ
  60 และร้อยละ 40 ตามลำดับ โดยมีรายละเอียดดังนี้

-   การจำหน่ายในประเทศ

  ลูกค้าแบ่งออกเป็น 2 กลุ่ม คือ ลูกค้าที่ผลิตเพื่อขายในประเทศ (Domestic Customer)
  คิดเป็นสัดส่วนประมาณร้อยละ 70 ของปริมาณการจำหน่ายในประเทศทั้งหมด
  และลูกค้าที่ผลิตเพื่อการส่งออก (Re-export Customer) คิดเป็นสัดส่วนร้อยละ 30
  โดยการจำหน่ายให้ลูกค้ากลุ่มแรกนั้นบริษัทมีสัดส่วนการขายตรงร้อยละ 35
  ส่วนที่เหลือเป็นการจำหน่ายผ่านตัวแทนร้อยละ 65
  โดยผู้แทนจำหน่ายจะช่วยรับภาระความเสี่ยงทางด้านการเงินและช่วยกระจายสินค้าไปสู่ลูกค้ารายย่อย
  ส่วนลูกค้ากลุ่มที่สองนั้นบริษัททำการขายตรงเกือบทั้งหมด

-   การส่งออก

  บริษัทส่งออกเม็ดพลาสติกส่วนใหญ่ไปประเทศในแถบภูมิภาคเอเชียแปซิฟิก
  การจัดจำหน่ายจะเน้นการเข้าถึงผู้ใช้ปลายทางหรือผู้แทนจำหน่ายในประเทศนั้นๆโดยตรงเพื่อประสิทธิภาพในการตอบสนองความต้องการของลูกค้า
  ปัจจุบันบริษัทมีสำนักงาน ตัวแทนในต่างประเทศทั้งหมด 7 สาขา ได้แก่ ประเทศพม่า เวียดนาม
  ฟิลิปปินส์ จีน (เซี่ยงไฮ้และกวางเจา) ญี่ปุ่นและออสเตรเลีย สัดส่วนตลาดส่งออก คือ อินโดจีน
  ร้อยละ 20 จีน ร้อยละ 18 แอฟริกา ร้อยละ 17 เอเชียตะวันออกเฉียงใต้ ร้อยละ 15
  สหรัฐอเมริกา ร้อยละ 10 เอเชียใต้ ร้อยละ 6 ยุโรป ร้อยละ 5 และอื่น ๆ ร้อยละ 9

  การที่บริษัทมีปริมาณการส่งออกมากกว่า 400,000 ตันต่อปี
  ทำให้บริษัทสามารถกระจายการส่งสินค้าไปตามฐานลูกค้าที่มีอยู่ทั่วโลก
  โดยไม่ส่งออกไปที่ประเทศใดประเทศหนึ่งมากเป็นพิเศษ
  เพื่อเป็นการหลีกเลี่ยงการแข่งขันโดยตรงกับผู้ผลิตระดับสากล (Multinational Player)
  และลดความเสี่ยงที่อาจเกิดขึ้นเนื่องจากการเปลี่ยนแปลงทาง
  การเมืองหรือเศรษฐกิจของประเทศนั้นๆ
  นอกจากนี้การสร้างฐานลูกค้าทั่วโลกทำให้บริษัทสามารถบริหารปริมาณการส่งออกในแต่ละประเทศเพื่อผลกำไรสูงสุด
  (Profit Optimization)
  เนื่องจากราคาในแต่ละประเทศอาจมีความแตกต่างกันตามสภาวะตลาดของประเทศนั้น ๆ

2.2 ภาวะการแข่งขันและกำลังการผลิต

-   ในประเทศ

  ประเทศไทยมีกำลังผลิตเม็ดพลาสติกโพลิโอเลฟินส์รวม 2.8 ล้านตันต่อปี
  ในขณะที่ความต้องการใช้ในปี 2546 ประมาณ 1.7 ล้านตัน
  ประเทศไทยจึงต้องมีการส่งออกเม็ดพลาสติก โพลิโอเลฟินส์ คิดเป็นสัดส่วนประมาณร้อยละ 40
  ของปริมาณการผลิตรวม
  ประกอบกับอัตราภาษีนำเข้าเม็ดพลาสติกมีแนวโน้มลดลงตามข้อตกลงเขตการค้าเสรีอาเซียน
  (AFTA) ซึ่งส่งผลให้มีการแข่งขันค่อนข้างสูง อย่างไรก็ดีเมื่อเทียบกับคู่แข่งในประเทศ
  บริษัทมีกำลังผลิตสูงที่สุดคิดเป็นสัดส่วนร้อยละ 40 ของกำลังผลิตโพลิโอเลฟินส์รวมในประเทศ
  โดยมีรายละเอียดกำลังผลิตดังนี้

หน่วย: พันตันต่อปี

  ---------------------------- -------- -------- -------- -------- --------
  บริษัท                         HDPE     LLDPE    LDPE     PP       รวม

  ปูนซิเมนต์ไทย (SCC)             560      100      100      320      1,080

  อุตสาหกรรมปิโตรเคมีกัลไทย (TPI)  140      -        150      475      765

  เอ็ชเอ็มซีโปลิเมอส์ (HMC)         -        -        -        455      455

  สยามโพลิเอทิลีน (SPE) *         -        300      -        -        300

  บางกอกโพลิเอทิลีน (BPE)         200      -        -        -        200

  กำลังผลิตรวม                   900      400      250      1,250    2,800
  ---------------------------- -------- -------- -------- -------- --------

  หมายเหตุ: * บริษัทร่วมทุนระหว่างปูนซิเมนต์ไทยและ The Dow Chemical Company
  ประเทศสหรัฐอเมริกาในสัดส่วนร้อยละ 50

  ที่มา: ปูนซิเมนต์ไทย, สถาบันปิโตรเลียมแห่งประเทศไทย

-   ต่างประเทศ

  ความต้องการใช้เม็ดพลาสติกโพลิโอเลฟินส์ในเอเชียในปี 2546 ประมาณ 32 ล้านตัน
  โดยมีประเทศจีนเป็นผู้นำเข้ารายใหญ่ที่สุดในโลก ประเทศส่งออกเม็ดพลาสติกที่สำคัญ คือ
  ประเทศแถบตะวันออกกลาง เกาหลี และสิงคโปร์

สถานการณ์ตลาดเม็ดพลาสติกโพลิโอเลฟินส์ในปี 2546 และแนวโน้มปี 2547

  ในปี 2546 ความต้องการเม็ดพลาสติกทั้งในประเทศและภูมิภาคเอเชียสูงขึ้น แม้ในไตรมาสที่ 2
  จะชะลอตัวลงบ้างจากภาวะสงครามในตะวันออกกลางและการแพร่ระบาดของโรคซาร์ส (SARS)
  แต่ก็สามารถขยายตัวได้อย่างต่อเนื่องในช่วงครึ่งหลังของปีตามภาวะเศรษฐกิจในประเทศที่เติบโตขึ้นและเศรษฐกิจโลกที่ฟื้นตัว
  ขณะเดียวกันอุปทานเม็ดพลาสติกที่ตึงตัวจากการที่โรงงานเม็ดพลาสติกในภูมิภาคมีปัญหาด้านการผลิต
  และราคาน้ำมันดิบที่ยังทรงตัวอยู่ในระดับสูงจากการควบคุมปริมาณผลิตของกลุ่มประเทศผู้ผลิตน้ำมัน
  ผลักดันให้ราคาเม็ดพลาสติกปรับตัวเพิ่มสูงขึ้น

  คาดว่าในปี 2547
  ความต้องการเม็ดพลาสติกยังคงเติบโตอย่างต่อเนื่องตามภาวะเศรษฐกิจของโลกที่ปรับตัวดีขึ้น
  ในขณะเดียวกันกำลังการผลิตเม็ดพลาสติกโพลิโอเลฟินส์ใหม่ในปี 2547 จะมีเพิ่มอย่างจำกัด
  ดังนั้นอุปทานในตลาดจึงมีความตึงตัวมากขึ้น ส่งผลให้ราคาเม็ดพลาสติกยังคงอยู่ในช่วงขาขึ้นต่อไป

3. การจัดหาผลิตภัณฑ์หรือบริการ

3.1 ลักษณะการจัดให้ได้มาซึ่งผลิตภัณฑ์

1) การผลิต

บริษัทมีโรงงานผลิตโอเลฟินส์ 1 โรงงาน และโรงงานผลิตเม็ดพลาสติกโพลิโอเลฟินส์ 7 โรงงาน ตั้งอยู่ในนิคมอุตสาหกรรมมาบตาพุด จังหวัดระยอง โดยมีรายละเอียดกำลังผลิต (Nameplate Capacity) ดังนี้

+-----------------+-----------------+---------+---------+------------+
| บริษัท            | ผลิตภัณฑ์/บริการ    | ก       | เปิดด    | สัดส่วนการถ  |
|                 |                 | ำลังผลิต  | ำเนินการ | ือหุ้นของบริษัท |
|                 |                 |         | (พ.ศ.)  | (ร้อยละ)    |
|                 |                 | (ตันต่อปี) |         |            |
+-----------------+-----------------+---------+---------+------------+
| ระยองโอเลฟินส์    | เอททีลีน          | 800,000 | 2542    | 62         |
|                 |                 |         |         |            |
|                 | โพรไพลีน         | 400,000 |         |            |
+-----------------+-----------------+---------+---------+------------+
| ไทยโพลิเอททีลีน    | HDPE 1          | 140,000 | 2532    | 100        |
|                 |                 |         |         |            |
| ไทยโพลิเอททีลีน    | HDPE 2          | 180,000 | 2540    |            |
| (1993)          |                 |         |         |            |
|                 | HDPE 3          | 240,000 | 2544    |            |
| ไทยโพลิโพรไพลีน   |                 |         |         |            |
|                 | LLDPE           | 100,000 | 2533    |            |
| ไทยโพลิโพรไพลีน   |                 |         |         |            |
| (1994)          | LDPE            | 100,000 | 2538    |            |
|                 |                 |         |         |            |
|                 | PP 1            | 140,000 | 2536    |            |
|                 |                 |         |         |            |
|                 | PP 2            | 180,000 | 2540    |            |
+-----------------+-----------------+---------+---------+------------+
| มาบตาพุด แทงค์    | บริการท่าเทียบและ  | -       | 2541    | 81         |
| เทอร์มินอล        | คลังเก็บผลิตภัณฑ์    |         |         |            |
+-----------------+-----------------+---------+---------+------------+
| ระยองไปป์ไลน์     | บร              | -       | 2541    | 91         |
|                 | ิการการขนส่งทางท่อ |         |         |            |
+-----------------+-----------------+---------+---------+------------+

2) การจัดหาวัตถุดิบ

-   การผลิตโอเลฟินส์

  วัตถุดิบหลักที่ใช้ในการผลิตโอเลฟินส์ คือ แนฟทา (Naphtha) ซึ่งจัดหาจากโรงกลั่น
  น้ำมันภายในประเทศคิดเป็นสัดส่วนประมาณร้อยละ 30 ของความต้องการใช้ทั้งหมด
  ส่วนที่เหลืออีกร้อยละ 70 เป็นการนำเข้าจากประเทศในแถบตะวันออกกลาง
  นอกจากนี้บริษัทได้มีการออกแบบโรงงานให้สามารถใช้วัตถุดิบทดแทนอื่น ๆ ได้ เช่น แอลพีจี
  ราฟฟิเนต และคอนเดนเสท หากได้ต้นทุนที่ต่ำกว่าแนฟทา

-   การผลิตโพลิโอเลฟินส์

  บริษัทมีสัญญาซื้อขายโอเลฟินส์ระยะยาวกับบริษัทปิโตรเคมีแห่งชาติ จำกัด (มหาชน) (NPC)
  จำนวนรวม 186,000 ตันต่อปี และกับบริษัท ไทยโอเลฟินส์ จำกัด (มหาชน) (TOC)
  จำนวนรวม 139,000 ตันต่อปี โดยมีสูตรราคาที่อ้างอิงราคาตลาดโลก ส่วนผลิตภัณฑ์
  โอเลฟินส์ที่บริษัทผลิตเองจะป้อนให้กับโรงงานผลิตโพลิโอเลฟินส์จำนวนประมาณ 679,000
  ตันต่อปี หรือคิดเป็นร้อยละ 56 ของกำลังผลิตโอเลฟินส์
  ส่วนที่เหลือจะจำหน่ายให้กับลูกค้าภายนอกซึ่งเป็น ผู้ถือหุ้นในโรงงานผลิตโอเลฟินส์ของบริษัท
  นอกจากนี้บริษัทสามารถซื้อโอเลฟินส์เพิ่มเติมได้จาก NPC และ TOC
  เนื่องจากทั้งสองบริษัทมีปริมาณผลิตส่วนเกินจากสัญญาซื้อขายโอเลฟินส์
  โดยปัจจุบันประเทศไทยมีกำลังผลิตโอเลฟินส์มากเกินกว่าความต้องการใช้จึงมีสถานะเป็นผู้ส่งออกโอเลฟินส์สุทธิ

3.2 ผลกระทบต่อสิ่งแวดล้อม

หนึ่งในนโยบายหลักของบริษัทคือสำนึกในความรับผิดชอบต่อสิ่งแวดล้อมและสังคม บริษัทได้เลือกใช้เทคโนโลยีที่สะอาดและมีการปล่อยของเสียน้อย (Clean and Low Effluent Technology) และได้ทำการติดตั้งระบบจัดการของเสียตั้งแต่เริ่มก่อสร้างโรงงาน ปัจจุบันบริษัทได้จัดให้มีการประเมินผลกระทบต่อสิ่งแวดล้อม ทั้งงานในโรงงานและงานสำนักงาน เพื่อศึกษาและจัดทำเป็นมาตรฐานในการรักษาและป้องกันผลกระทบต่อสิ่งแวดล้อม ด้วยเหตุนี้ทุกโรงงานจึงได้รับการรับรองมาตรฐานระบบจัดการสิ่งแวดล้อม ISO 14001

4. งานที่ยังไม่ส่งมอบเฉพาะงานโครงการหรือซื้อขายที่มีมูลค่าสูง

ไม่มี

ธุรกิจกระดาษและบรรจุภัณฑ์

1.  ลักษณะผลิตภัณฑ์หรือบริการ

บริษัทเยื่อกระดาษสยาม จำกัด (มหาชน) และบริษัทย่อย เป็นผู้นำในอุตสาหกรรมการผลิต เยื่อกระดาษ กระดาษและบรรจุภัณฑ์ของประเทศไทย เนื่องด้วยบริษัทฯ ได้ลงทุนในธุรกิจที่ต่อเนื่องกันในประเภทเยื่อกระดาษ กระดาษและบรรจุภัณฑ์ เป็นธุรกิจการผลิตที่ครบวงจรแห่งเดียวในประเทศไทยที่ผลิตตั้งแต่เยื่อกระดาษแล้วส่งต่อให้บริษัทในธุรกิจกระดาษและบรรจุภัณฑ์ เพื่อผลิตกระดาษพิมพ์เขียน กระดาษอุตสาหกรรมและบรรจุภัณฑ์ ทำให้สามารถควบคุมต้นทุนได้อย่างมีประสิทธิภาพ ลดความ ผันผวนของกำไร และเพิ่มมูลค่าให้กับผลิตภัณฑ์ โดยแบ่งกลุ่มธุรกิจหลักได้ 3 กลุ่มกิจการ คือ 

1.  กิจการเยื่อกระดาษและกระดาษพิมพ์เขียน

  ผลิตภัณฑ์หลัก ได้แก่ เยื่อกระดาษยูคาลิปตัส เยื่อกระดาษชานอ้อย และกระดาษพิมพ์เขียน
  โดยเยื่อกระดาษที่ผลิตนำไปใช้เป็นวัตถุดิบสำคัญในการผลิตกระดาษคราฟท์และกระดาษพิมพ์เขียน
  ซึ่งโรงพิมพ์ทั่วไปสามารถนำกระดาษพิมพ์เขียนไปใช้งานในด้านพิมพ์นิตยสาร
  หรือใช้ทำกระดาษสมุด กระดาษพิมพ์ตำราเรียน กระดาษถ่ายเอกสาร
  หีบห่อบรรจุภัณฑ์บางประเภท และฉลากต่างๆ

2.  กิจการกระดาษอุตสาหกรรม

  ผลิตภัณฑ์หลัก ได้แก่ กระดาษคราฟท์เพื่อทำถุงซีเมนต์ กล่องกระดาษลูกฟูก
  กระดาษกล่องขาวเคลือบ และกระดาษยิปซัม

3.  กิจการบรรจุภัณฑ์

  ผลิตภัณฑ์หลัก ได้แก่ กล่องกระดาษลูกฟูกประเภทต่างๆ ซึ่งใช้งานในด้านหีบห่อบรรจุภัณฑ์หลายๆ
  ชนิด เช่น หีบห่อที่ใช้กับอุตสาหกรรมเครื่องใช้ไฟฟ้า อาหาร ผลิตผลทางการเกษตร

บริษัทฯ ดำเนินธุรกิจอย่างมีจริยธรรม ข้อพึงปฏิบัติต่างๆ มีรากฐานมาจากอุดมการณ์
จริยธรรมในการประกอบธุรกิจ
และข้อพึงประพฤติปฏิบัติของพนักงานตามแนวทางเดียวกับเครือซิเมนต์ไทย

2.  ตลาดและภาวะการแข่งขัน

  2.1) นโยบายและลักษณะการตลาด

  2.1.1 กลยุทธ์ทางการตลาด

จากสภาพการแข่งขันที่รุนแรงขึ้น บริษัทฯ
ยังคงให้ความสำคัญต่อการพัฒนาและปรับปรุงคุณภาพสินค้าและบริการ
ตลอดจนการพัฒนาเทคโนโลยีใหม่ๆ อย่างต่อเนื่อง เพื่อให้ลูกค้ามีความพึงพอใจสูงสุด โดยในปี
2546 บริษัทฯ เน้นกลยุทธ์ด้านการให้บริการอย่างต่อเนื่อง โดยขยายการติดตั้งระบบ Web
Ordering เพิ่ม สำหรับลูกค้าในกิจการกระดาษพิมพ์เขียน เพื่อให้สามารถสั่งซื้อสินค้าผ่านเครือข่าย
Internet นอกจากนี้บริษัทฯ
ได้ริเริ่มการเข้าไปมีส่วนร่วมในการพัฒนาระบบการจัดการคลังสินค้าของลูกค้าอีกด้วย

ในส่วนของบรรจุภัณฑ์กระดาษ นอกเหนือจากการใช้บรรจุสินค้าทั่วไป
เพื่อปกป้องสินค้าระหว่างขนส่งแล้ว
ปัจจุบันบรรจุภัณฑ์ได้ถูกนำมาใช้อย่างแพร่หลายในอุตสาหกรรมเครื่องใช้ไฟฟ้า อุปกรณ์อิเลคทรอนิคส์
เวชภัณฑ์ต่างๆ อาทิเช่น เครื่องมือแพทย์ ตลอดจนอุตสาหกรรมอาหาร
ทำให้ผู้ผลิตบรรจุภัณฑ์กระดาษต้องคำนึงถึงความปลอดภัย
และสุขอนามัยของการนำบรรจุภัณฑ์ไปใช้งานเป็นสำคัญ ดังนั้น ในปี 2546 กิจการบรรจุภัณฑ์
จึงได้นำแนวความคิดของระบบกระบวนการผลิตที่ได้มาตรฐาน (Good Manufacturing
Practice : GMP) มาปรับใช้ในกระบวนการผลิต เพื่อให้ลูกค้ามั่นใจว่าสินค้าที่ผลิตทุกชิ้น
มีคุณภาพตามมาตรฐานที่กำหนด ทั้งนี้ GMP จะครอบคลุมทั้งระบบของกระบวนการผลิต
ตั้งแต่การควบคุมวัตถุดิบ สถานที่ผลิต เครื่องจักร ตลอดจนการฝึกอบรมพนักงานให้คำนึงถึงสุขอนามัย
จากการปรับใช้แนวคิดของ GMP ในทุกขั้นตอนการผลิตอย่างเคร่งครัด
ทำให้กิจการบรรจุภัณฑ์ซึ่งประกอบด้วย บริษัทสยามบรรจุภัณฑ์ จำกัด
บริษัทสยามบรรจุภัณฑ์อุตสาหกรรม จำกัด และ บริษัทสยามบรรจุภัณฑ์ราชบุรี (1989) จำกัด
ได้รับการรับรองระบบกระบวนการผลิตที่ได้มาตรฐานจากสถาบันระดับโลก BVQI
ซึ่งถือเป็นผู้ผลิตบรรจุภัณฑ์กระดาษลูกฟูกรายแรกของประเทศไทยที่ได้รับการรับรองระบบ GMP นี้

นอกจากนี้ กิจการบรรจุภัณฑ์ได้มุ่งเน้นการพัฒนารูปแบบบรรจุภัณฑ์ให้เหมาะสมกับสินค้าแต่ละชนิด
โดยเน้นรูปแบบที่สร้างสรรค์ สะดวกต่อการใช้งาน รวมทั้งร่วมรักษาสภาพแวดล้อม ซึ่งในปี 2546
กิจการได้มีส่วนร่วมในการให้ความรู้และคำแนะนำแก่ผู้ประกอบการทั่วไป รวมถึงสินค้าในโครงการ
“หนึ่งตำบล หนึ่งผลิตภัณฑ์ (OTOP)” เพื่อพัฒนาสินค้าไทยสู่ระดับสากล

  2.1.2 ลักษณะลูกค้า

กิจการเยื่อกระดาษและกระดาษพิมพ์เขียน

  เยื่อกระดาษ

  เยื่อกระดาษจากชานอ้อย ผลิตเพื่อจำหน่ายให้ลูกค้าที่เป็นบริษัทย่อยในธุรกิจกระดาษ เกือบทั้งหมด

  เยื่อกระดาษจากไม้ยูคาลิปตัส ผลิตเพื่อจำหน่ายให้กับลูกค้าที่เป็นบริษัทย่อยในธุรกิจกระดาษ
  ลูกค้าที่เป็นผู้ผลิตกระดาษในประเทศ และมีการส่งออกไป ต่างประเทศบางส่วน

กระดาษพิมพ์เขียน

  จำหน่ายผลิตภัณฑ์ทั้งหมดให้กับลูกค้าภายนอก ซึ่งมีทั้งประเภทผู้แทนจำหน่าย และผู้ใช้โดยตรง
  ได้แก่ โรงพิมพ์ โรงงานแปรรูปกระดาษต่าง ๆ

  ประเทศที่ส่งผลิตภัณฑ์ออกไปจำหน่าย ได้แก่ ฮ่องกง สหรัฐอเมริกา สิงคโปร์ มาเลเซีย เป็นต้น

กิจการกระดาษอุตสาหกรรม

  ผลิตภัณฑ์กระดาษคราฟท์ ผลิตเพื่อจำหน่ายให้ลูกค้าในเครือซิเมนต์ไทย
  รวมทั้งโรงงานผลิตบรรจุภัณฑ์อื่นๆ ทั่วไป และส่งออกไปประเทศต่างๆ เช่น จีน มาเลเซีย
  สิงคโปร์ และประเทศในภูมิภาคอินโดจีน เป็นต้น

  ผลิตภัณฑ์กระดาษยิปซัม ผลิตเพื่อจำหน่ายให้ลูกค้าที่ซื้อกระดาษยิปซัม
  โดยมีลูกค้าที่ซื้อกระดาษยิปซัมในประเทศจำนวน 2 ราย

  ผลิตภัณฑ์กระดาษกล่องขาวเคลือบ
  ผลิตเพื่อจำหน่ายให้ลูกค้าที่ซื้อกระดาษกล่องขาวเคลือบในประเทศ
  และมีส่งออกไปยังประเทศใกล้เคียงบ้างเช่น มาเลเซีย เป็นต้น

กิจการบรรจุภัณฑ์

ผลิตเพื่อจำหน่ายให้ลูกค้าในเครือซิเมนต์ไทย และลูกค้าภายนอกที่อยู่ในอุตสาหกรรมต่างๆ
ทุกอุตสาหกรรม ที่สำคัญ คือ อุตสาหกรรมอาหาร (เครื่องดื่ม นม อาหารทะเลแช่แข็ง
ผักผลไม้กระป๋อง อาหารทะเลกระป๋อง และผลิตผลทางการเกษตร) อุตสาหกรรมไฟฟ้า
คอมพิวเตอร์ อิเลคทรอนิคส์ และอุตสาหกรรมอุปโภคบริโภค

  2.1.3 จุดเด่นและจุดด้อย

กิจการเยื่อกระดาษและกระดาษพิมพ์เขียน

เยื่อกระดาษ

จุดเด่น :

-   สามารถผลิตเยื่อกระดาษได้ทั้งเยื่อกระดาษฟอกและเยื่อกระดาษไม่ฟอกและมีคุณภาพดีสม่ำเสมอ

-   ผลิตภัณฑ์ของบริษัทส่วนใหญ่จะขายให้บริษัทย่อยในธุรกิจกระดาษ เพื่อนำไปผลิตกระดาษ
    รวมถึงแปรรูปเป็นผลิตภัณฑ์สำเร็จรูปชนิดต่างๆ เช่น กล่องกระดาษลูกฟูก และถุงปูนซีเมนต์
    เป็นต้น

-   มีระบบการจัดการอย่างมีคุณภาพทั้งองค์กร (Total Quality Management - TQM)
    และระบบการจัดการผลผลิตทั้งองค์กร (Total Productivity Management – TPM)

จุดด้อย :

-   ปริมาณการจัดหาชานอ้อยขึ้นกับผลผลิตอ้อยเป็นสำคัญ

-   ปริมาณไม้ยูคาลิปตัส จะได้จากสวนป่ายูคาลิปตัสของบริษัทย่อยในธุรกิจกระดาษเพียงส่วนหนึ่ง
    ที่เหลือส่วนใหญ่จะได้จากเกษตรกรทั้งในและนอกโครงการส่งเสริมการปลูก
    สวนป่าของบริษัทย่อยในธุรกิจกระดาษ

  กระดาษพิมพ์เขียน

  จุดเด่น :

-   เป็นธุรกิจครบวงจร

-   มีช่องทางการจำหน่ายและระบบการตลาดที่เข้มแข็ง

-   เป็นบริษัทในเครือซิเมนต์ไทย ซึ่งมีภาพพจน์ที่ดีและมีชื่อเสียงมานาน

-   เป็นผู้นำตลาดโดยมีส่วนครองตลาดสูงสุด

-   มีความสัมพันธ์ที่ดีและยาวนานกับลูกค้า

-   พนักงานมีความสามารถและประสบการณ์

-   มีระบบการจัดการโดยใช้ TQM ISO 9002 ISO 14001 และ มอก. 18001

กิจการกระดาษอุตสาหกรรม

  จุดเด่น :

-   เป็นธุรกิจครบวงจร

-   มีกำลังการผลิตสูงสุดในประเทศ

-   เป็นผู้นำตลาด โดยมีส่วนครองตลาดสูงสุด

-   มีเครื่องจักร 8 เครื่อง สามารถจัดการผลิตให้ได้กระดาษตรงตามความต้องการตลาดได้ดี

-   เป็นบริษัทในเครือซิเมนต์ไทย ซึ่งมีภาพพจน์ที่ดีและมีชื่อเสียงมานาน

-   มีความสัมพันธ์ที่ดีและยาวนานกับลูกค้า

-   พนักงานมีความสามารถและประสบการณ์

-   มีระบบการจัดการโดยใช้ TQM ISO 9000 ISO 14000 และ มอก. 18000

  จุดด้อย :

-   ยังต้องพึ่งพาวัตถุดิบจากต่างประเทศ ได้แก่ เยื่อกระดาษใยยาว และเศษกระดาษ

กิจการบรรจุภัณฑ์

  จุดเด่น :

-   เป็นผู้นำตลาด โดยมีส่วนครองตลาดสูงสุด

-   มีโรงงาน 8 แห่ง ที่กระจายอยู่ทั่วประเทศ เพื่อให้บริการแก่ลูกค้า

-   มีหน่วยงานทางด้านเทคโนโลยี ให้บริการแก่ลูกค้าทั้งด้านการออกแบบโครงสร้างของบรรจุภัณฑ์
    ออกแบบการพิมพ์ (Graphic Design) และการแก้ปัญหาให้กับลูกค้า

-   ร่วมทุนกับบริษัท Rengo
    ซึ่งเป็นผู้นำธุรกิจบรรจุภัณฑ์ในญี่ปุ่นทำให้ได้รับการยอมรับจากลูกค้าที่เป็นบริษัทญี่ปุ่น

-   เป็นบริษัทในเครือซิเมนต์ไทย ซึ่งมีภาพพจน์ที่ดี และมีชื่อเสียงมานาน

-   มีบุคลากรที่จบการศึกษาระดับปริญญาโททางด้าน Packaging & Printing Technology

-   มีระบบการจัดการโดยใช้ TQM, ISO 9000, ISO 14000 และ มอก. 18000

  จุดด้อย :

-   ไม่สามารถขยายลูกค้าในตลาดนอกระบบภาษีมูลค่าเพิ่ม (No VAT)

  2.1.4 การจำหน่ายและช่องทางการจำหน่าย

กิจการเยื่อกระดาษและกระดาษพิมพ์เขียน

  เยื่อกระดาษ

  วิธีการจำหน่าย :
  ผลิตเยื่อกระดาษเพื่อเป็นวัตถุดิบป้อนให้กับโรงงานผลิตกระดาษคราฟท์และกระดาษพิมพ์เขียนของบริษัทย่อยในธุรกิจกระดาษ
  และมีเพียงเล็กน้อยที่ขายให้ลูกค้าภายนอก

  สัดส่วนการจำหน่าย : ขายตรงร้อยละ 100

  กระดาษพิมพ์เขียน

  วิธีการจำหน่าย : กระดาษพิมพ์เขียนที่ผลิตจะจำหน่ายเป็นประเภทต่าง ๆ ได้ดังนี้

สัดส่วน (%)

การจำหน่ายในประเทศ 

  - การขายผ่านผู้แทนจำหน่าย 28

  - การขายสู่ผู้ใช้โดยตรง 53

การจำหน่ายสู่ตลาดต่างประเทศ

  - การขายผ่านผู้แทนจำหน่าย 19

รวม 100

  การแต่งตั้งผู้แทนจำหน่าย : ปัจจุบันมีผู้แทนจำหน่ายสำหรับตลาดในประเทศ 15 ราย
  และตลาดต่างประเทศ 31 ราย

หลักเกณฑ์ จำนวนและสาระสำคัญของสัญญาแต่งตั้งผู้แทนจำหน่าย :

 การแต่งตั้งผู้แทนจำหน่าย จะพิจารณาจากปัจจัยต่างๆ ดังต่อไปนี้

1.  สถานะทางการเงิน เช่น จำนวนเงินทุน หนี้สิน เงินทุนหมุนเวียน เป็นต้น

2.  ศักยภาพทางการตลาด เช่น การครอบคลุมตลาด ความสามารถในการให้บริการแก่ลูกค้า
    เป็นต้น

สาระสำคัญของสัญญาแต่งตั้งผู้แทนจำหน่าย มีวัตถุประสงค์เพื่อให้ผู้แทนจำหน่าย
ทำหน้าที่ให้บริการแก่ลูกค้าอีกทอดหนึ่ง ซึ่งส่วนใหญ่จะเป็นลูกค้ารายย่อยเป็นหลัก
โดยบริษัทพิจารณาให้ส่วนลดที่เหมาะสมให้แก่ผู้แทนจำหน่าย

กิจการกระดาษอุตสาหกรรม

  วิธีการจำหน่าย :
  กระดาษอุตสาหกรรมที่ผลิตจะจำหน่ายให้กับบริษัทในธุรกิจกระดาษและบรรจุภัณฑ์
  และในเครือซิเมนต์ไทย รวมทั้งจำหน่ายให้กับลูกค้าภายนอกโดยวิธีการขายตรง
  ซึ่งจะมีทั้งที่เป็นกระดาษม้วนใหญ่สำหรับโรงงานแปรรูปกระดาษทั่วไป
  และกระดาษที่ผ่านการแปรรูปแล้ว เช่น แผ่นลูกฟูก ถุงกระดาษ กระดาษรีมแผ่น
  และกระดาษม้วนเล็ก

  สัดส่วนการจำหน่าย : ขายตรง ร้อยละ 100

กิจการบรรจุภัณฑ์

วิธีการจำหน่าย : กิจการบรรจุภัณฑ์จำหน่ายให้กับบริษัทในเครือซิเมนต์ไทย รวมทั้งจำหน่ายให้กับลูกค้าภายนอกโดยวิธีการขายตรง

สัดส่วนการจำหน่าย : ขายตรง ร้อยละ 100

  2.2) ภาวะอุตสาหกรรม การแข่งขัน และแนวโน้ม

อุตสาหกรรมเยื่อและกระดาษของประเทศไทยมีการเติบโตอย่างต่อเนื่อง
เป็นผลสืบเนื่องจากภาวะเศรษฐกิจที่มีอัตราการเติบโตค่อนข้างดี
โดยมาจากการบริโภคภายในประเทศและการส่งออกที่เพิ่มขึ้น
ทำให้ความต้องการใช้กระดาษเพื่อบรรจุภัณฑ์มีปริมาณเพิ่มขึ้น
นอกจากนี้การโฆษณาผ่านสื่อสิ่งพิมพ์จากหน่วยงานธุรกิจต่างๆ
รวมถึงการพัฒนาศักยภาพของโรงพิมพ์เพื่องานพิมพ์ส่งออก
เป็นปัจจัยสำคัญที่ทำให้ปริมาณความต้องการใช้กระดาษพิมพ์เขียนของประเทศเพิ่มสูงขึ้น
ซึ่งปัจจัยเหล่านี้ส่งผลให้ความต้องการใช้เยื่อกระดาษเพื่อใช้ในการผลิตกระดาษเพิ่มขึ้นเช่นกัน

ในปี 2546 ผู้ผลิตเยื่อกระดาษทุกรายของประเทศผลิตเยื่อกระดาษใยสั้น
โดยเดินเครื่องจักรได้เต็มกำลังการผลิต
จึงสามารถตอบสนองความต้องการใช้เยื่อกระดาษใยสั้นของอุตสาหกรรมกระดาษได้
ทำให้คาดการณ์ว่าปริมาณการนำเข้าเยื่อกระดาษใยสั้นของประเทศจะลดลง
ในขณะที่เยื่อกระดาษใยยาว ซึ่งไม่มีการผลิตในประเทศ จะมีปริมาณการนำเข้าเพิ่มขึ้นอย่างต่อเนื่อง

1)  ภาวะอุตสาหกรรมและการแข่งขันของกิจการเยื่อกระดาษและกระดาษพิมพ์เขียน

  เยื่อกระดาษ

ในปี 2546 อุตสาหกรรมเยื่อกระดาษมีกำลังการผลิตเยื่อกระดาษใยสั้นในประเทศรวม 987,000
ตันต่อปี เพิ่มขึ้นจากปีที่ผ่านมาร้อยละ 3 โดยมาจากการปรับปรุงเครื่องจักร
ซึ่งช่วยเพิ่มประสิทธิภาพในการผลิต

สถานการณ์ด้านราคาเยื่อกระดาษโลกปี 2546 มีความผันผวนค่อนข้างมาก โดยในช่วงต้นปี
ราคาปรับตัวสูงขึ้นเนื่องจากปริมาณวัตถุดิบไม้ไม่เพียงพอ แต่ระดับราคาได้อ่อนตัวลงในช่วงไตรมาส
2 เนื่องจากปริมาณความต้องการใช้เยื่อกระดาษของโลกลดลง
จากภาวะการระบาดของโรคทางเดินหายใจเฉียบพลัน (SARS) โดยเฉพาะในภูมิภาคเอเชีย
ซึ่งภายหลังการควบคุมการระบาดของโรคได้ ประเทศจีนได้กลับเข้าสู่ตลาดอีกครั้ง
ทำให้มีความต้องการใช้เยื่อกระดาษมากขึ้น
ซึ่งส่งผลให้ราคาเยื่อกระดาษโลกปรับตัวสูงขึ้นอย่างต่อเนื่อง

โครงสร้างอุตสาหกรรมของกิจการเยื่อกระดาษ

1.  คาดว่าจะมีอัตราการขยายตัวของการใช้เยื่อกระดาษใยสั้นในประเทศประมาณร้อยละ 6
    เนื่องจากปริมาณความต้องการใช้กระดาษในประเทศเพิ่มสูงขึ้น เช่น กระดาษ
    อุตสาหกรรมสำหรับใช้บรรจุสินค้าส่งออก กระดาษพิมพ์เขียน และกระดาษอนามัย
    จากความต้องการใช้เยื่อกระดาษใยสั้นที่เพิ่มขึ้น
    และผู้ผลิตเยื่อกระดาษทุกรายของประเทศสามารถเดินเครื่องจักรได้เต็มกำลังการผลิต
    ทำให้คาดการณ์ได้ว่าปริมาณการนำเข้าเยื่อกระดาษใยสั้นของประเทศจะลดลง

2.  ความยากง่ายของผู้ที่จะมาเป็นคู่แข่งรายใหม่

-   เป็นอุตสาหกรรมที่ใช้เงินลงทุนสูง เครื่องจักรขนาดใหญ่และเทคโนโลยีที่สูง

-   การผลิตต้องมีกำลังการผลิตขนาดใหญ่ เพื่อให้เกิด Economy of Scale ในการผลิต

-   ต้องมีแหล่งวัตถุดิบที่แน่นอน เช่น ไม้ยูคาลิปตัส ซึ่งต้องใช้เวลาในการปลูกประมาณ 5 ปี

3.  ความเป็นไปได้ที่จะมีสินค้าทดแทน เนื่องจากวัตถุดิบในการผลิตเยื่อใยสั้นมีหลายชนิด
    ในกรณีที่ผลิตเยื่อใยสั้นจากชานอ้อย
    หากสามารถจัดหาไม้ยูคาลิปตัสได้แน่นอนในปริมาณที่เพียงพอ
    เยื่อใยสั้นจากไม้ยูคาลิปตัสอาจจะเป็นวัตถุดิบทดแทนเยื่อใยสั้นจากชานอ้อยได้

4.  อำนาจต่อรองของผู้ซื้อและผู้ขาย เนื่องจากมีผู้ผลิตเยื่อกระดาษในประเทศน้อยราย
    ประกอบกับผู้ผลิตบางรายทำการผลิตเพื่อใช้เองภายใน
    ส่งผลให้ผู้ผลิตเยื่อกระดาษภายในประเทศมีความได้เปรียบในการต่อรอง อย่างไรก็ตาม
    การตั้งราคาของผู้ผลิตในประเทศจะไม่สามารถตั้งราคาขายได้สูง
    เนื่องจากราคาเยื่อกระดาษถูกกำหนดโดยเปรียบเทียบกับราคาตลาดโลกเป็นสำคัญ

5.  สภาพตลาดในประเทศ ผู้ผลิตเยื่อกระดาษส่วนใหญ่เน้นการผลิตเพื่อบริโภคภายใน
    เนื่องจากมีโรงงานผลิตกระดาษเป็นของตนเอง อย่างไรก็ตาม
    ผู้ผลิตจะสร้างดุลยภาพของกำลังการผลิตที่มากเกินความต้องการใช้ภายใน
    โดยจำหน่ายให้กับผู้ผลิตกระดาษอื่นๆ ในประเทศ เช่น ผู้ผลิตกระดาษพิมพ์เขียน
    กระดาษอนามัย เป็นต้น และบางส่วนจะส่งออกไปต่างประเทศ

6.  จำนวนคู่แข่งขันภายในประเทศสำหรับเยื่อกระดาษที่ขายในตลาดโดยประมาณ 2 ราย

  กระดาษพิมพ์เขียน

1.  แนวโน้มอุตสาหกรรม ปริมาณความต้องการกระดาษพิมพ์เขียนในปี 2546 มีประมาณ 469,000
    ตัน เพิ่มขึ้นจากปีที่ผ่านมาร้อยละ 9
    เนื่องจากการขยายตัวของเศรษฐกิจในประเทศที่ส่งผลให้การบริโภคเพิ่มขึ้นในกลุ่มสิ่งพิมพ์ต่างๆ

2.  ปัจจัยภายนอกที่กระทบต่ออุตสาหกรรม

-   ความผันผวนของราคาวัตถุดิบนำเข้า

-   แนวโน้มราคากระดาษในตลาดโลก

3.  ความเป็นไปได้ของผู้ที่จะมาเป็นคู่แข่งรายใหม่
    การเข้ามาแข่งขันของผู้ผลิตรายใหม่เป็นไปได้ยาก
    เนื่องจากขณะนี้สภาวะตลาดไม่เอื้ออำนวยประกอบกับเป็นอุตสาหกรรมที่ต้องใช้เงินลงทุนสูง
    ขนาดของโรงงานต้องเหมาะสม เพื่อให้มีต้นทุนต่ำที่จะแข่งขันได้

4.  ความเป็นไปได้ที่จะมีสินค้าทดแทน โอกาสที่จะมีสินค้าทดแทนน้อย
    เนื่องจากกระดาษพิมพ์เขียนส่วนใหญ่ ถูกใช้งานในขบวนการสื่อสารทางธุรกิจ และการศึกษา

5.  อำนาจต่อรองของผู้ซื้อและผู้ขาย ผู้ซื้อมีอำนาจต่อรองสูงกว่าผู้ขาย เนื่องจาก

-   กำลังการผลิตในประเทศยังมากกว่าความต้องการ

-   การขยายกำลังการผลิตของผู้ผลิตในแถบภูมิภาคนี้มีโอกาสเข้ามาแข่งขันในตลาดมากขึ้น

6.  สภาพการแข่งขันและส่วนแบ่งตลาดของคู่แข่งขัน ในปี 2546
    อัตราการใช้กำลังการผลิตในประเทศของอุตสาหกรรมนี้ประมาณร้อยละ 48
    การแข่งขันระหว่างผู้ผลิตในประเทศยังคงรุนแรง
    ผู้ผลิตในประเทศจำเป็นต้องส่งออกกำลังการผลิตที่เหลือ
    เพื่อใช้เครื่องจักรเต็มที่และหลีกเลี่ยงการตัดราคาในประเทศ
    ขณะที่การส่งออกมีการแข่งขันรุนแรงมากขึ้น
    เนื่องจากความไม่แน่นอนของเศรษฐกิจโลกและปริมาณการผลิตส่วนเกิน

7.  จำนวนคู่แข่งโดยประมาณ 3 ราย

2)  ภาวะอุตสาหกรรมและการแข่งขันของกิจการกระดาษอุตสาหกรรม

ในปี 2546 ปริมาณความต้องการในประเทศ ประมาณการว่าเพิ่มขึ้นจากปีที่ผ่านมา ร้อยละ 8
เนื่องจากการขยายตัวของเศรษฐกิจในประเทศโดยรวม โดยเฉพาะช่วงไตรมาส 1 และไตรมาส 3
มีความต้องการค่อนข้างมาก ขณะที่ไตรมาส 2 ปริมาณความต้องการมีการชะลอตัวของการเติบโต
เนื่องจากผลกระทบเรื่องโรค SARS นอกจากนี้ ราคากระดาษและวัตถุดิบ ในปี 2546 นี้
มีความผันผวนค่อนข้างมาก

โครงสร้างอุตสาหกรรมของกิจการกระดาษอุตสาหกรรม

1.  ปี 2546 ผู้ผลิตในประเทศ 2 รายมีการขยายกำลังการผลิต ทำให้ส่วนเกินของอุปทานมีมากขึ้น
    แนวโน้มปี 2547
    คาดว่าปริมาณความต้องการกระดาษอุตสาหกรรมในประเทศจะขยายตัวประมาณร้อยละ 7
    ซึ่งขึ้นอยู่กับภาวะเศรษฐกิจในประเทศ รวมทั้งเศรษฐกิจในภูมิภาคและเศรษฐกิจโลกด้วย
    นอกจากนี้คาดว่ากำลังการผลิตกระดาษจะสูงขึ้น
    ทั้งจากผู้ผลิตในประเทศและผู้ผลิตในภูมิภาคซึ่งมีกำลังการผลิตเพิ่มขึ้น

2.  ปัจจัยภายนอกที่กระทบต่ออุตสาหกรรม

-   ความผันผวนของราคาวัตถุดิบ

-   แนวโน้มราคากระดาษในตลาดโลก

-   กำลังการผลิตที่เพิ่มขึ้นในภูมิภาค

3.  ความยากง่ายของผู้ที่จะมาเป็นคู่แข่งรายใหม่ การเข้ามาแข่งขันของผู้ผลิตรายใหม่ค่อนข้างยาก
    เนื่องจากเงินลงทุนสูง ประกอบกับวัตถุดิบค่อนข้างหายากและราคามีความผันผวนมากขึ้น
    อีกทั้งควรมีธุรกิจปลายน้ำเป็นของตัวเองบางส่วน

4.  ความเป็นไปได้ที่จะมีสินค้าทดแทน โอกาสที่จะมีสินค้าทดแทนไม่มาก

5.  อำนาจต่อรองของผู้ซื้อและผู้ขาย เนื่องจากตลาดในประเทศยังคงอยู่ในภาวะ Oversupply
    จึงทำให้ผู้ซื้อมีอำนาจต่อรองค่อนข้างมาก

6.  สภาพการแข่งขันและสภาพตลาดในประเทศ ในปี 2546 มีการแข่งขันที่รุนแรงทั้งทางด้านราคา
    คุณภาพ และบริการ ราคาวัตถุดิบมีความผันผวนปรับตัวขึ้นลงเร็ว
    ผู้ผลิตปรับราคาสินค้าตามได้ลำบาก
    นอกจากนี้การเพิ่มกำลังการผลิตในภูมิภาคทำให้มีการแข่งขันด้านราคาในตลาดต่างประเทศด้วย

7.  จำนวนคู่แข่งรายหลักในประเทศ 12 ราย

3)  ภาวะอุตสาหกรรมและการแข่งขันของกิจการบรรจุภัณฑ์

ในปี 2546 ปริมาณความต้องการใช้บรรจุภัณฑ์กล่องกระดาษลูกฟูกในประเทศสูงขึ้นร้อยละ 8
เป็นผลจากการบริโภคและการลงทุนภาคเอกชนที่เติบโตได้ดี
รวมถึงภาคการส่งออกขยายตัวได้สูงโดยเฉพาะสินค้าในอุตสาหกรรมเครื่องใช้ไฟฟ้ามีการเติบโตสูง
จากความต้องการที่เพิ่มขึ้นนั้น กิจการสามารถเพิ่มปริมาณขายได้ร้อยละ 6 ด้วยโรงงานทั้ง 8
แห่งที่กระจายอยู่ทั่วประเทศ จากความสามารถในการให้บริการแก่ลูกค้าที่ครอบคลุมและรวดเร็ว
ทำให้กิจการสามารถครองความเป็นผู้นำตลาดบรรจุภัณฑ์กล่องกระดาษลูกฟูกของประเทศ

สภาพการแข่งขันในปี 2546 จำนวนคู่แข่งโดยประมาณ ผู้ผลิตรายใหญ่และรายเล็กรวมกัน 400 ราย
ผู้ผลิตรายเดิมมีการเพิ่มกำลังผลิตกระดาษ และมีการรุกตลาดกล่องกระดาษลูกฟูก และโรง Sheet
Board มากขึ้น0 การแข่งขันในปีนี้ไม่รุนแรงมาก แต่ยังคงเน้นเรื่องราคา
แม้ว่าภาวะเศรษฐกิจจะกระเตื้องขึ้น ลูกค้าหลายรายเริ่มหาวิธีลดต้นทุน เช่น มีแนวโน้มที่จะ
Outsource เพื่อลดต้นทุนและการทำงานของตนเอง บางรายเริ่มใช้วิธีการประมูลราคาแบบ
e-Auction จึงทำให้คู่แข่งขันหลายรายต้องเสนอลดราคาลงไปอีก เป็นต้น

3.  การจัดหาผลิตภัณฑ์หรือบริการ

3.1 วัตถุดิบและผู้จำหน่ายวัตถุดิบ

กิจการเยื่อกระดาษและกระดาษพิมพ์เขียน

  เยื่อกระดาษ

ประเภทวัตถุดิบ : ไม้ยูคาลิปตัสชนิดท่อน และชานอ้อย 

  แหล่งที่มาของวัตถุดิบ : ไม้ยูคาลิปตัสชนิดท่อน รับซื้อจากเกษตรกรที่บริษัทฯ
  ให้การสนับสนุนในการปลูกไม้ยูคาลิปตัส และเกษตรกรทั่วไป
  ส่วนชานอ้อยรับซื้อจากโรงงานน้ำตาล

  กระดาษพิมพ์เขียน

  ประเภทวัตถุดิบ : เยื่อกระดาษใยยาวฟอกขาว เยื่อกระดาษใยสั้นฟอกขาว และสารเคมี

  แหล่งที่มาของวัตถุดิบ :

-   เยื่อกระดาษใยยาวฟอกขาว จากต่างประเทศทั้งหมด จำนวน 8 ราย

-   เยื่อกระดาษใยสั้นฟอกขาว จากในประเทศทั้งหมด จำนวน 2 ราย

-   สารเคมี ลาเท็กซ์สังเคราะห์ ผงดินคาโอลิน แคลเซียมคาร์บอเนตและอื่นๆ
    จากในประเทศและต่างประเทศ จำนวน 50 ราย

  สภาพปัญหาวัตถุดิบ :

เยื่อกระดาษใยยาวฟอกขาวต้องนำเข้าจากต่างประเทศทั้งหมด ใช้เวลาการเดินทางนานประมาณ 30-45 วัน ส่วนเยื่อกระดาษใยสั้นฟอกขาวใช้จากในประเทศทั้งหมด

กิจการกระดาษอุตสาหกรรม 

  ประเภทวัตถุดิบ : เศษกระดาษ เยื่อกระดาษใยสั้นไม่ฟอกขาว เยื่อกระดาษใยสั้นฟอกขาว
  เยื่อกระดาษใยยาวไม่ฟอกขาว เยื่อกระดาษใยยาวฟอกขาวและสารเคมี

  แหล่งที่มาของวัตถุดิบ :

-   เศษกระดาษ จากในประเทศร้อยละ 50 จำนวน 240 ราย และต่างประเทศร้อยละ 50
    จำนวน 25 ราย

-   เยื่อกระดาษใยสั้นฟอกขาว จากในประเทศทั้งหมดจำนวน 2 ราย

-   เยื่อกระดาษใยสั้นไม่ฟอกขาวจากในประเทศร้อยละ 80 จำนวน 1 ราย
    และต่างประเทศร้อยละ 20 จำนวน 1 ราย

-   เยื่อกระดาษใยยาวฟอกขาวและไม่ฟอกขาว จากต่างประเทศทั้งหมดจำนวน 8 ราย

-   สารเคมีหลักได้แก่ แป้งมัน Sizing Agent สี และอื่นๆ จากผู้ขายทั้งใน
    และต่างประเทศจำนวน 53 ราย

  สภาพปัญหาวัตถุดิบ :

เยื่อกระดาษใยยาวฟอกขาวและไม่ฟอกขาวต้องนำเข้าทั้งหมด เยื่อกระดาษใยสั้นไม่ฟอกขาวมีทั้งในประเทศและนำเข้าจากต่างประเทศ ซึ่งการนำเข้าจากต่างประเทศใช้เวลาการเดินทางนานประมาณ 30-45 วัน ส่วนเยื่อกระดาษใยสั้นฟอกขาวใช้ในประเทศทั้งหมด สำหรับเศษกระดาษปริมาณเศษกระดาษในประเทศมีจำนวนจำกัด มีการแข่งขันด้านรับซื้อสูงต้องนำเข้าจากต่างประเทศมาทดแทน ซึ่งราคาวัตถุดิบที่นำเข้าสูงกว่าราคาในประเทศ 

กิจการบรรจุภัณฑ์ 

  ประเภทวัตถุดิบ : ใช้กระดาษคราฟท์เป็นวัตถุดิบหลัก

  แหล่งที่มาของวัตถุดิบ : จากบริษัทสยามคราฟท์อุตสาหกรรม จำกัด
  ซึ่งเป็นบริษัทในธุรกิจกระดาษและบรรจุภัณฑ์ เครือซิเมนต์ไทย

  สภาพปัญหาวัตถุดิบ : ไม่มีปัญหาด้านวัตถุดิบ เนื่องจากมีปริมาณมากเพียงพอ
  และสามารถกำหนดคุณภาพให้เป็นไปตามความต้องการได้
  ส่วนราคาที่ซื้อขายกันนั้นจะอิงราคาตลาดเพื่อให้เกิดต้นทุนที่ยุติธรรมและมีความสามารถในเชิงการแข่งขัน

  ผู้จำหน่ายกรณีการพึ่งพาวัตถุดิบจากผู้จำหน่ายรายใดเกินกว่าร้อยละ 50
  ของการซื้อวัตถุดิบทั้งหมดที่ผ่านมา 3 ปีติดต่อกัน : บริษัทสยามคราฟท์อุตสาหกรรม จำกัด

3.2 การสร้างศักยภาพทางธุรกิจแก่ลูกค้า

เพื่อเป็นการเพิ่มพูนความรู้และศักยภาพ ด้านการบริหารธุรกิจของผู้ที่อยู่ในอุตสาหกรรมกระดาษให้แข็งแกร่งขึ้น บริษัทฯ ได้จัดสัมมนาทางวิชาการ (Executive Management Seminar 2003) ให้แก่ลูกค้ากว่า 100 ราย โดยได้รับเกียรติจากผู้ทรงคุณวุฒิจากสถาบันการศึกษาระดับโลกมาเป็นผู้บรรยาย ทั้งนี้ บริษัทฯ ได้ดำเนินโครงการพัฒนาความรู้นี้อย่างต่อเนื่องสอดคล้องกับนโยบายของรัฐบาลที่เน้นด้านการพัฒนาองค์ความรู้ เพื่อให้ประเทศสามารถแข่งขันในระดับโลกได้

3.3 การจัดการสิ่งแวดล้อม

บริษัทฯ และบริษัทย่อย ได้เข้าร่วมโครงการวิจัย “การประเมินวัฎจักรชีวิตกระดาษ”
ซึ่งริเริ่มโดยจุฬาลงกรณ์มหาวิทยาลัยและสำนักงานกองทุนสนับสนุนการวิจัย (สกว.)
การวิจัยจะครอบคลุมอุตสาหกรรมที่เกี่ยวข้องได้แก่ การปลูกไม้ยูคาลิปตัส การผลิตเยื่อกระดาษ
และการผลิตกระดาษ ซึ่งผลการประเมินข้อมูลจากโปรแกรมคอมพิวเตอร์ จะทำให้บริษัทฯ
รับทราบสถานะผลกระทบที่มีต่อสิ่งแวดล้อมอันเกิดจากกระบวนการผลิตในปัจจุบัน
เพื่อเตรียมความพร้อมในการรับมือกับมาตรการทางการค้าที่เกี่ยวข้องกับประเด็นด้านสิ่งแวดล้อมที่เริ่มทวีความสำคัญมากขึ้น

3.4 ผลกระทบต่อสิ่งแวดล้อม

บริษัทฯ มีความมุ่งหมายให้พนักงานทุกคน ทุกระดับ
ทุกหน่วยงานมีจิตสำนึกถึงความสำคัญของสิ่งแวดล้อมในการปรับปรุงงานของตนเอง
ร่วมมือกันปรับปรุงงานของหน่วยงานและงานที่ต้องทำร่วมกับหน่วยงานอื่นให้มีสภาพแวดล้อมที่ดีขึ้นอย่างมีระบบและต่อเนื่อง
โดยมีนโยบายการจัดการสิ่งแวดล้อมไม่ให้เกิดปัญหามลภาวะต่างๆ เช่น น้ำเสีย ควัน ฝุ่น เสียง
กลิ่น และกากของเสีย อันเนื่องมาจากกระบวนการผลิต การลำเลียงขนส่งวัตถุดิบและสินค้า
ตลอดจนการดำเนินการอื่น ๆ ดังนี้

1.  กำจัดมลพิษที่เป็นสาเหตุในการทำลายคุณภาพของ น้ำ อากาศ ดิน พืช
    และสัตว์ในระบบนิเวศน์ให้มากที่สุดเท่าที่จะทำได้
    หากจำเป็นต้องปล่อยมลสารออกจากโรงงานจะต้องมีการควบคุมมลภาวะให้ได้ตามเกณฑ์ที่วางไว้
    อย่างน้อยเท่ากับหรือดีกว่ามาตรฐานของทางราชการ

2.  การกำจัดกากของเสีย น้ำเสีย ฯลฯ จะต้องกระทำโดยวิธีที่ปลอดภัยและด้วยความรับผิดชอบ
    อนึ่ง กากของเสียต่างๆ และน้ำเสียที่ต้องกำจัดหรือทิ้งนั้น
    จะพยายามหาวิธีหมุนเวียนกลับมาใช้ใหม่ทั้งหมดหรือให้มากที่สุดเท่าที่จะทำได้

3.  ในกรณีที่อาจเกิดอุบัติเหตุหรือเหตุฉุกเฉินที่มีผลต่อสภาพแวดล้อมสุขภาพอนามัยตลอดจนความปลอดภัยต่อพนักงานและชุมชน
    ให้กำหนดแผนฉุกเฉินโดยใช้เทคโนโลยีและวิธีการอันทันสมัย
    รวมทั้งการซักซ้อมเป็นประจำเพื่อให้เกิดความพร้อมอยู่เสมอ

4.  กำหนดและทบทวนวัตถุประสงค์ เป้าหมาย ในการดำเนินงานการจัดการสิ่งแวดล้อม
    เพื่อให้มีการปรับปรุงที่ดีขึ้นอย่างมีระบบและต่อเนื่อง

5.  ติดตาม ตรวจสอบ
    และประเมินผลการดำเนินงานการจัดการสิ่งแวดล้อมให้ถูกต้องตามระเบียบของทางราชการและเป็นไปตามระบบการจัดการสิ่งแวดล้อม

6.  ให้ความร่วมมือหรือประสานงานกับองค์กรต่างๆ ของทางราชการ
    และหน่วยงานภายนอกที่ให้ความสนใจในการจัดการสิ่งแวดล้อม
    เพื่อเผยแพร่การดำเนินงานการจัดการสิ่งแวดล้อม

นโยบายการจัดการสิ่งแวดล้อมนี้ได้ถูกจัดทำเป็นเอกสารและส่งมอบให้พนักงานทุกระดับในองค์กร
เพื่อให้พนักงานเข้าใจยึดถือปฏิบัติและรักษานโยบายการจัดการสิ่งแวดล้อมนี้ไว้

การจัดการสิ่งแวดล้อมของกลุ่มโรงงานที่ตั้งอยู่ที่ อ.บ้านโป่ง จ.ราชบุรี และกลุ่มโรงงานที่ตั้งที่อยู่ที่
ต. วังศาลา อ. ท่าม่วง จ. กาญจนบุรี จะเป็นระบบกำจัดมลภาวะรวมโดยแบ่งเป็น 3 ด้านด้วยกัน
ดังนี้

1. การจัดการด้านน้ำทิ้งจากกระบวนการผลิต

จะใช้หลักการ Waste Minimization
โดยการติดตั้งอุปกรณ์ในการดักเส้นใยที่หลุดลอดจากการผลิตกลับมาใช้งานใหม่
และนำน้ำที่ใสขึ้นมาใช้ซ้ำ (Reused) ในจุดที่สามารถใช้งานได้
หลังจากนั้นน้ำส่วนที่เหลือจากการใช้ซ้ำส่งไปบำบัดในระบบบำบัดน้ำทิ้งแบบตะกอนเร่ง (Activated
Sludge) ซึ่งใช้การเติมอากาศแบบ Jet Aeration เป็นแห่งแรกในประเทศไทย
ซึ่งจะให้ประสิทธิภาพในการบำบัดสูง
ในขณะเดียวกันยังลดการใช้พลังงานและการซ่อมบำรุงได้มากกว่าการใช้ Surface Aerator
ในการเติมอากาศ (ระบบการเติมอากาศแบบ Jet Aeration
เป็นเทคโนโลยีจากประเทศสหรัฐอเมริกา มีการใช้งานอย่างแพร่หลายทั้งในประเทศสหรัฐอเมริกา
แคนาดา และกลุ่มประเทศประชาคมยุโรป) นอกจากนี้น้ำทิ้งที่ผ่านการบำบัดแล้วประมาณ 10,000
ลูกบาศก์เมตรต่อวัน จะมีระบบการกรองทรายโดยใช้แรงโน้มถ่วง
และฆ่าเชื้อโรคโดยใช้แสงอุลตร้าไวโอเลตก่อนจะส่งกลับ (Recycle)
มาใช้ในโรงงานแทนการใช้น้ำบาดาล

2. การจัดการด้านอากาศจากการผลิตพลังงาน

หม้อไอน้ำที่ใช้งานอยู่ในปัจจุบัน (Circulating Fluidized Bed)
ได้รับการออกแบบให้สามารถจะใช้วัสดุเหลือใช้ เช่น ขุยอ้อย เปลือกไม้
กากตะกอนจากระบบบำบัดน้ำทิ้งผสมกับถ่านหินลิกไนต์ภายในประเทศใช้เป็นเชื้อเพลิง
ซึ่งเป็นการกำจัดวัสดุเหลือใช้ภายในโรงงาน
ในขณะเดียวกันยังได้รับการติดตั้งระบบดักฝุ่นแบบไฟฟ้าสถิตย์ (Electrostatic Precipitator)
ซึ่งมีประสิทธิภาพสูงถึงร้อยละ 99.9 พร้อมทั้งระบบการกำจัดก๊าซซัลเฟอร์ไดออกไซด์
โดยใช้หินปูนเป็นตัวจับก๊าซดังกล่าว และยังสามารถควบคุมอุณหภูมิในการเผาไหม้
เพื่อควบคุมปริมาณก๊าซไนโตรเจนไดออกไซด์ได้ด้วย

3. การจัดการวัสดุเหลือใช้จากการผลิต

วัสดุเหลือใช้จากการผลิตจะมีอยู่ 2 ประเภทด้วยกัน คือ

-   ประเภทที่สามารถใช้งานใหม่ได้อีก เช่น ขุยอ้อย เปลือกไม้ กากตะกอนจากระบบบำบัด น้ำทิ้ง
    จะนำไปใช้เป็นเชื้อเพลิงในการเผาไหม้ในหม้อไอน้ำ ทดแทนการใช้ถ่านหินลิกไนต์ได้บางส่วน

-   ประเภทที่ไม่สามารถใช้งานใหม่ได้ เช่น Fly Ash
    จะมีผู้รับเหมาก่อสร้างมารับไปเป็นส่วนผสมของคอนกรีตผสมเสร็จ ส่วน Bottom Ash
    จะดำเนินการฝังกลบภายในโรงงาน

สรุปการควบคุมดูแลผลกระทบต่อสิ่งแวดล้อม บริษัทสามารถควบคุมการบำบัดน้ำทิ้ง Air Emission
Control
และอาชีวอนามัยได้ดีกว่าข้อกำหนดตามกฎหมายควบคุมที่กำหนดโดยกรมโรงงานอุตสาหกรรม
กระทรวงอุตสาหกรรม ทั้งกลุ่มโรงงานบ้านโป่ง จ.ราชบุรี และกลุ่มโรงงานวังศาลา จ.กาญจนบุรี

3.5 รางวัลสำคัญที่ได้รับ

ในปี 2546 นี้ บริษัทผลิตภัณฑ์กระดาษไทย จำกัด ซึ่งเป็นบริษัทย่อยในธุรกิจกระดาษ ได้รับรางวัล
The Deming Application Prize จากสมาพันธ์นักวิทยาศาสตร์และวิศวกรแห่งประเทศญี่ปุ่น
(JUSE) ซึ่งเป็นรางวัลระดับโลกที่มอบให้องค์กรที่มีระบบทำงานแบบบริหารคุณภาพทั่วทั้งองค์กร
(Total Quality Management)
อันนำมาซึ่งการเติบโตทางธุรกิจอย่างต่อเนื่องและครองความเป็นผู้นำตลาดของประเทศ

4.  งานที่ยังไม่ส่งมอบเฉพาะงานโครงการหรือซื้อขายที่มีมูลค่าสูง

ไม่มี

ธุรกิจผลิตภัณฑ์ก่อสร้าง

1.  ลักษณะผลิตภัณฑ์หรือบริการ

แบ่งประเภทของสินค้าและบริการในธุรกิจผลิตภัณฑ์ก่อสร้างได้ดังนี้

1.  สินค้าหลังคา เช่น กระเบื้องหลังคาใยธรรมชาติ กระเบื้องหลังคาคอนกรีต
    และกระเบื้องหลังคาเซรามิค

2.  กระเบื้องเซรามิคปูพื้นและบุผนัง

3.  ผลิตภัณฑ์คอนกรีต เช่น บล็อกปูถนน พื้นสำเร็จรูป กระเบื้องคอนกรีตปูพื้น

4.  อื่นๆ เช่น ฉนวนกันความร้อน

2.  ตลาดและภาวะการแข่งขัน

2.1 กลยุทธ์ในการแข่งขัน

หลีกเลี่ยงการแข่งขันด้านราคากับผู้ผลิตรายอื่น
แต่จะมุ่งเน้นในการพัฒนาผลิตภัณฑ์ให้สามารถตอบสนองต่อความต้องการของผู้บริโภค
โดยใส่ใจกับการควบคุมคุณภาพในทุกขั้นตอนโดยใช้มาตรฐานการจัดการระดับโลกและปฏิบัติตามมาตรการรักษาสิ่งแวดล้อมอย่างเคร่งครัด
สะท้อนให้เห็นจากการได้รับการรับรองมาตรฐานระบบคุณภาพ ISO 9002
และการรับรองระบบการจัดการสิ่งแวดล้อม ISO 14001

2.2 ลูกค้ากลุ่มเป้าหมาย

-   สินค้าหลังคา สามารถจำแนกลูกค้าได้ตามชนิดผลิตภัณฑ์ ราคา และวัตถุประสงค์การใช้งานดังนี้

+----------------------+----------------------+-----------------------+
| ผลิตภัณฑ์               | ลูกค้ากลุ่มเป้าหมาย       | ระดับราคา              |
+----------------------+----------------------+-----------------------+
| ก                    | บ้านสร้างเองในต่างจังหวัด | ราคาปานกลาง           |
| ระเบื้องหลังคาใยธรรมชาติ |                      |                       |
+----------------------+----------------------+-----------------------+
| กระเบื้องหลังคาคอนกรีต   | โครงการบ้านจัดสรร      | ราคาปานกลางค่อนข้างสูง   |
|                      |                      |                       |
|                      | บ้านสร้างเอง           |                       |
+----------------------+----------------------+-----------------------+
| กระเบื้องหลังคาเซรามิค   | บ้านสร้างเอง           | ราคาสูง                |
+----------------------+----------------------+-----------------------+

-   สินค้ากระเบื้องเซรามิคจำแนกผลิตภัณฑ์ตามกลุ่มของลูกค้าเป็น 2 กลุ่ม

  ----------------------- ----------------------- -----------------------
  ผลิตภัณฑ์                  ลูกค้ากลุ่มเป้าหมาย          ระดับราคา

  COTTO                   ลูกค้าระดับกลางถึงระดับบน    ราคาปานกลางถึงราคาสูง

  SOSUCO                  ลูกค้าระดับล่างถึงระดับกลาง   ราคาค่อนข้างต่ำถึงปานกลาง
  ----------------------- ----------------------- -----------------------

-   ผลิตภัณฑ์คอนกรีต จำแนกลูกค้าได้ตามความต้องการใช้งานและความสวยงาม เช่น บล็อก
    ปูถนน ที่สามารถใช้ปูถนน ทางเดินเท้า สนามหญ้า ลานอเนกประสงค์ ลานจอดรถ ฯลฯ

2.3 ช่องทางการจัดจำหน่าย

  สินค้าส่วนใหญ่ของธุรกิจจะจำหน่ายผ่านผู้แทนจำหน่ายของเครือฯ ที่มีอยู่ทั่วประเทศ

-   สินค้าหลังคาและผลิตภัณฑ์คอนกรีต มีสัดส่วนการจำหน่ายในประเทศร้อยละ 93 และ
    ส่งออกร้อยละ 7 ซึ่งส่วนใหญ่ส่งออกไปยังประเทศในแถบอินโดจีนและพม่า

-   สินค้ากระเบื้องเซรามิค มีสัดส่วนการจำหน่ายในประเทศร้อยละ 70 ส่งออกร้อยละ 30
    โดยส่งออกไปยังสหรัฐอเมริกา ประเทศในกลุ่มอาเซียน ออสเตรเลีย และยุโรป

2.4 การบริหารจัดการ

ดำเนินโครงการ Organization Development
อย่างต่อเนื่องเพื่อให้องค์กรสามารถปรับตัวได้อย่างยืดหยุ่นเหมาะสมกับการดำเนินธุรกิจในปัจจุบัน
และได้เริ่มโครงการ e-HR เพื่อเพิ่มประสิทธิภาพระบบการบริหารงานบุคคล

2.5 สภาวะการแข่งขัน

จากการที่ปริมาณความต้องการใช้ผลิตภัณฑ์ก่อสร้างภายในประเทศเพิ่มขึ้นอย่างมากในปี 2546
ส่งผลให้การแข่งขันด้านราคาลดน้อยลง
อย่างไรก็ตามธุรกิจยังคงมีนโยบายที่จะเพิ่มยอดขายโดยการพัฒนาสินค้าและบริการให้มีคุณภาพเหนือกว่าคู่แข่ง
รวมทั้งสร้างความหลากหลายของสินค้าด้วยการออกสินค้าใหม่อย่างต่อเนื่อง
เพื่อให้ลูกค้ามีทางเลือกมากขึ้นในการซื้อสินค้าและบริการ

-   รายชื่อคู่แข่งขันสำคัญในตลาดหลังคา

1.  บริษัทในกลุ่มมหพันธ์

2.  บริษัทกระเบื้องหลังคาตราเพชร

3.  บริษัทในกลุ่มโอฬาร

-   รายชื่อคู่แข่งขันสำคัญในตลาดกระเบื้องเซรามิค

1.  บริษัทไทย-เยอรมัน เซรามิค จำกัด (มหาชน)

2.  บริษัทไดนาสตี้เซรามิค จำกัด (มหาชน)

3.  บริษัท สหโมเสคอุตสาหกรรม จำกัด (มหาชน)

4.  บริษัท โรยัลเซรามิค จำกัด (มหาชน)

-   รายชื่อคู่แข่งขันสำคัญในตลาดผลิตภัณฑ์คอนกรีต

1.  บริษัทผลิตภัณฑ์คอนกรีตชลบุรี จำกัด

2.  บริษัทเซาท์เทิร์นคอนกรีตบล็อค จำกัด

โดยธุรกิจฯ มีส่วนแบ่งทางการตลาดและส่วนแบ่งทางการผลิตสูงสุด ทั้งในตลาดหลังคา
ตลาดกระเบื้องเซรามิค และตลาดผลิตภัณฑ์คอนกรีต

3.  การจัดหาวัตถุดิบ

วัตถุดิบหลักที่ใช้ในธุรกิจผลิตภัณฑ์ก่อสร้าง มี 2 ชนิด ตามประเภทสินค้าคือ

-   สินค้ากระเบื้องหลังคาใยธรรมชาติ กระเบื้องหลังคาคอนกรีต และผลิตภัณฑ์คอนกรีต
    ใช้วัตถุดิบหลักคือปูนซีเมนต์ ซึ่งทางธุรกิจฯ ไม่มีปัญหาด้านการขาดแคลนวัตถุดิบ
    เนื่องจากเครือฯ เป็นผู้ผลิตปูนซีเมนต์รายใหญ่ที่สุดในประเทศ

-   สินค้ากระเบื้องเซรามิค และกระเบื้องหลังคาเซรามิค ใช้วัตถุดิบหลักคือดิน ซึ่งธุรกิจฯ
    จัดซื้อจากผู้จำหน่ายในประเทศหลายราย รวมทั้งยังมีแหล่งดินของตัวเองและของเครือฯ
    โดยสามารถใช้เป็นแหล่งวัตถุดิบได้ไม่น้อยกว่า 10 ปี

สำหรับวัตถุดิบอื่นๆ
ธุรกิจได้มีการทำสัญญาระยะยาวกับผู้จำหน่ายวัตถุดิบหลายรายทั้งในประเทศและต่างประเทศ
โดยไม่มีการพึ่งพิงผู้จำหน่ายรายใดมากเกินไป ทั้งนี้เพื่อประกันความพอเพียงของ วัตถุดิบที่ต้องใช้

ในด้านผลกระทบต่อสิ่งแวดล้อม
ธุรกิจผลิตภัณฑ์ก่อสร้างได้มีนโยบายที่เคร่งครัดในการดูแลความปลอดภัยและสิ่งแวดล้อมที่อาจจะมีผลมาจากกระบวนการผลิต
รวมทั้งการจัดหาวัตถุดิบและบริการต่างๆ โดยการลงทุนในอุปกรณ์ควบคุมสิ่งแวดล้อมต่างๆ
และมุ่งที่จะให้บริษัทในกลุ่มได้รับการรับรองระบบการจัดการสิ่งแวดล้อม ISO 14001
ซึ่งในปัจจุบันเกือบทุกบริษัทในกลุ่มได้รับการรับรองมาตรฐาน ISO

4.  งานที่ยังไม่ส่งมอบเฉพาะงานโครงการหรือซื้อขายที่มีมูลค่าสูง

ไม่มี

ธุรกิจจัดจำหน่าย

1. ลักษณะผลิตภัณฑ์หรือบริการ

บริษัทในกลุ่มธุรกิจจัดจำหน่าย เป็นบริษัทที่ให้บริการในด้านการจัดจำหน่ายสินค้า การจัดส่งสินค้า
การกระจายสินค้าและการบริหารคลังสินค้า ให้แก่ธุรกิจต่างๆ ในเครือฯ มีบริษัทค้าวัสดุซิเมนต์ไทย
จำกัด เป็น Holding Company และมีรายละเอียดของบริษัทที่ให้บริการ ดังนี้

1.  บริษัทซิเมนต์ไทยการตลาด จำกัด ซึ่งดำเนินการด้านจัดจำหน่ายสินค้าวัสดุก่อสร้าง และ
    เคหะภัณฑ์ในประเทศ

2.  บริษัทซิเมนต์ไทยโลจิสติกส์ จำกัด รับผิดชอบการกระจายสินค้า
    ซึ่งครอบคลุมการจัดส่งและบริหารศูนย์กระจายสินค้าในประเทศ

3.  บริษัทค้าสากลซิเมนต์ไทย จำกัด ดูแลการส่งออกและนำเข้า รวมทั้งการจัดจำหน่ายสินค้า
    ในต่างประเทศ

4.  บริษัทซิเมนต์ไทยการค้าปลีก จำกัด รับผิดชอบการค้าปลีกสินค้าเคหะภัณฑ์ผ่านเครือข่ายร้าน
    ซิเมนต์ไทยโฮมมาร์ท

2. ตลาดและภาวะการแข่งขัน

นโยบายและลักษณะการตลาด

ธุรกิจจัดจำหน่ายมุ่งเน้นสร้างคุณค่าแก่ลูกค้า หุ้นส่วนธุรกิจ และผู้ดำเนินธุรกิจ
โดยเร่งพัฒนาระบบจัดส่งสินค้าที่ได้มาตรฐานสำหรับวัสดุก่อสร้างและสินค้าเคหะภัณฑ์ต่างๆ
เพื่อให้สามารถตอบสนองความต้องการของลูกค้าได้อย่างมีประสิทธิภาพมากที่สุดในภูมิภาคนี้
ทั้งยังเน้นสร้างศักยภาพการบริหารทุกบริษัท
ในธุรกิจให้ประสานสอดคล้องกันเพื่อบริการครบวงจรที่มีคุณภาพ

บริษัทซิเมนต์ไทยการตลาด จำกัด

  กลยุทธ์การแข่งขัน

  การบริหารจัดการและการบริการ

  บริการด้วยระบบเครือข่ายการจัดจำหน่าย (Distribution Network) ที่เข้มแข็ง
  ครอบคลุมพื้นที่ทั่วประเทศ เพื่อให้สามารถตอบสนองความต้องการของผู้บริโภคอย่างทั่วถึงทุกกลุ่ม

  เพื่อเพิ่มศักยภาพในการให้บริการแก่คู่ค้าและลูกค้า บริษัทฯ
  ได้นำเครือข่ายคอมพิวเตอร์อันทันสมัยมาเชื่อมโยงข้อมูลระหว่างบริษัทฯ กับผู้ผลิต
  รวมทั้งผู้แทนจำหน่ายทั่วประเทศ
  เพื่อประสานการดำเนินงานอย่างมีประสิทธิภาพผ่านเครือข่ายอินเตอร์เน็ต (e-Commerce)
  ในรูปแบบ Business-to-Business
  ที่พร้อมจะขยายขอบเขตการจัดจำหน่ายสินค้าเพิ่มเติมได้อย่างรวดเร็ว

  การจำหน่ายและช่องทางการจำหน่าย

  บริษัทฯ จำหน่ายสินค้าวัสดุก่อสร้างและเคหะภัณฑ์ในประเทศ ผ่านทางร้านผู้แทนจำหน่ายกว่า 500
  ราย ทั่วประเทศซึ่งผู้แทนจำหน่ายจำนวนกว่า 330 รายนี้เป็นร้านซิเมนต์ไทยโฮมมาร์ท บริษัทฯ
  มียอดขายอยู่ที่ประมาณร้อยละ 20 ของตลาดก่อสร้าง ประกอบด้วยสินค้าวัสดุก่อสร้าง
  วัสดุตกแต่งและสินค้าเคหะภัณฑ์ ตามลำดับ ครอบคลุมช่องทางการจัดจำหน่ายสินค้าวัสดุก่อสร้าง
  ร้อยละ 75 ของประเทศ

บริษัทซิเมนต์ไทยโลจิสติกส์ จำกัด

  ตลาด Logistics นั้นเป็นตลาดที่มีศักยภาพในการเติบโตสูงและมีบริษัทต่างๆ มีแนวโน้มของการ
  Outsource ในเรื่องของ Logistic สูงขึ้น
  ซึ่งเป็นโอกาสที่บริษัทซิเมนต์ไทยโลจิสติกส์จะเข้าไปดำเนินธุรกิจในตลาดนี้ได้มากขึ้น

  กลยุทธ์การแข่งขัน

  การบริหารจัดการและการบริการ

  บริหารการขนถ่าย บริการจัดส่งและบริหารคลังสินค้าที่ทันสมัยถูกต้อง รวดเร็ว
  ด้วยเครือข่ายผู้ประกอบการขนส่ง มีระบบการบริหารเส้นทางขนส่ง คลังสินค้า
  และจุดกระจายสินค้าอย่างเป็นระบบ
  โดยมีระบบเทคโนโลยีสารสนเทศที่ทันสมัยเชื่อมโยงการปฏิบัติการอย่างทั่วถึง
  สามารถกระจายสินค้าให้กับร้านค้าปลีก ร้านค้าส่ง โรงงาน และโครงการต่างๆ
  ได้ครอบคลุมทั่วประเทศ สามารถกระจายสินค้าสู่ชายแดน
  สนองตอบความต้องการของลูกค้าที่ใช้บริการแต่ละกลุ่มอย่างครบถ้วนตรงเวลา
  บริษัทเน้นการเพิ่มประสิทธิภาพในการขนส่งอันเป็นผลทำให้ลูกค้าทั้งสินค้าในเครือฯ
  และลูกค้าสินค้านอกเครือฯ มีต้นทุนค่าขนส่งสินค้าที่ลดลงและได้รับการบริการที่ดีขึ้น

  บริษัทฯ ได้พัฒนาระบบการบริหารการจัดส่งสำหรับลูกค้านอกเครือซิเมนต์ไทย (Web
  Application) เพื่อยกระดับการให้บริการให้มีความเป็นมาตรฐานเพิ่มขึ้น
  และได้มีการประยุกต์ระบบดังกล่าวควบคู่ไปกับการติดตั้งระบบ GPS (Global Positioning
  System) เพื่อติดตามสถานะรถขนส่งแบบ Real-time
  ทำให้ลูกค้าสามารถติดตามสถานะของรถขนส่งในปัจจุบันได้ทันทีพร้อมทั้งทราบประมาณการวันและเวลาที่รถขนส่งจะจัดส่งสินค้าไปยังลูกค้าปลายทางด้วยระบบ
  ETA (Estimated Time Arrival) ผ่านทาง Internet ภายใต้ Website
  www.ctlnetwork.com

บริษัท ค้าสากลซิเมนต์ไทย จำกัด (SCT)

  เป็นบริษัทการค้าระหว่างประเทศชั้นนำ ที่มีความสามารถในด้านการค้าระหว่างประเทศ
  สูงสุดบริษัทหนึ่งในกลุ่มอาเซียน

  การจำหน่ายและช่องทางการจำหน่าย

  บริษัทมีสำนักงานสาขา 11 แห่งกระจายอยู่ในประเทศต่างๆ ทั่วโลก ได้แก่ กัมพูชา เวียดนาม
  พม่า มาเลเซีย ฟิลิปปินส์ สิงคโปร์ ฮ่องกง บังคลาเทศ สหรัฐอาหรับเอมิเรตส์ ออสเตรเลีย
  และสหรัฐอเมริกา ปัจจุบันแบ่งกลุ่มสินค้าออกเป็น 12 กลุ่มได้แก่ สินค้าซีเมนต์ สินค้าเหล็ก
  สินค้าวัสดุก่อสร้าง สินค้าวัสดุตกแต่ง สินค้าทั่วไป สินค้าพิเศษ สินค้าเกษตรอุตสาหกรรม
  สินค้าพลาสติกและเคมี สินค้าอะลูมิเนียม สินค้าเยื่อและกระดาษ สินค้าแร่และอะไหล่
  และสินค้าพลังงาน สัดส่วนปัจจุบันของการส่งออกสินค้าต่อการนำเข้าสินค้าอยู่ที่ 60 : 40
  ประเทศหลักที่มีการส่งออกและนำเข้ามากที่สุด ได้แก่ กลุ่มประเทศอินโดจีน อเมริกา
  กลุ่มประเทศอาเซียน เอเชีย ยุโรปและเอเชียใต้ ตามลำดับ

  นอกจากนี้ บริษัทได้ให้ความสำคัญกับการบริการที่สร้างมูลค่าเพิ่มโดยเฉพาะสินค้าด้านพลังงาน
  ซึ่งสามารถลดต้นทุนในเรื่องของค่าใช้จ่ายด้านพลังงานและต้นทุนวัตถุดิบให้กับโรงงานในเครือฯ
  และโรงงานของลูกค้านอกเครือฯ ได้เป็นจำนวนมาก

บริษัทซิเมนต์ไทยการค้าปลีก จำกัด

  กลยุทธ์การแข่งขัน

  การบริหารจัดการและการบริการ

  บริษัทฯ ได้ให้การสนับสนุนและพัฒนาร้านลูกข่าย เพื่อสนองความต้องการของผู้บริโภค ขั้นสุดท้าย
  รวมถึงบริษัทฯ เป็นผู้ค้าปลีก สินค้าเคหะภัณฑ์ ตกแต่ง วัสดุก่อสร้าง และบริการเกี่ยวกับ
  ที่อยู่อาศัย บริษัทฯ ได้ปรับแนวทางการพัฒนาร้านค้าเครือข่ายออกเป็น 2 รูปแบบ คือ
  CEMENTHAI HOME MART Max คือ ร้านค้าเครือข่ายรูปแบบใหม่ที่เน้นกลุ่มเจ้าของบ้านเป็นหลัก
  โดยมีรูปแบบเป็นการค้าปลีกสมัยใหม่ (Modern Trade) จำหน่ายสินค้าวัสดุก่อสร้าง วัสดุตกแต่ง
  สินค้าเคหะภัณฑ์ และเพิ่มบริการแก้ไขปัญหาเรื่องบ้าน (Service Solution Provider) และ
  CEMENTHAI HOME MART Builder คือ
  ร้านค้าเครือข่ายที่ให้บริการกับกลุ่มช่างและผู้รับเหมาเป็นหลัก
  โดยจัดรูปแบบให้เป็นระเบียบและเน้นให้บริการรวดเร็วให้กับกลุ่มช่างที่มาใช้บริการ

  การจำหน่ายและช่องทางการจำหน่าย

  จัดจำหน่ายสินค้าที่เกี่ยวกับการปรับปรุงบ้าน และเคหะภัณฑ์ ผ่านร้านซิเมนต์ไทยโฮมมาร์ท

แนวทางการดำเนินงานของธุรกิจจัดจำหน่าย

บริษัทฯ มีความมุ่งมั่นที่จะสร้างคุณค่าให้กับลูกค้า และคู่ค้า โดยมีการสร้างระบบการจัดจำหน่าย
และกระจายสินค้าวัสดุก่อสร้างและเคหะภัณฑ์
ที่สามารถตอบสนองความต้องการของลูกค้าได้อย่างถูกต้อง และรวดเร็วที่สุดในภูมิภาคอาเซียน

Information and Technology

บริษัทมีแนวทางในการปรับตัวเข้ากับการค้าในยุคอิเลคทรอนิกส์ (e-Commerce) อย่างจริงจัง
ปัจจุบัน บริษัทมีการใช้ระบบ SAP ซึ่งเป็นระบบ Enterprise Resource Planning
ที่ทันสมัยที่สุดระบบหนึ่งในโลก เพื่อสนับสนุนการดำเนินธุรกิจให้มีประสิทธิภาพ
บริษัทได้ให้ความสำคัญในการใช้ Information Technology
ในการเสริมสร้างความสามารถของแต่ละบริษัทในกลุ่มธุรกิจ เช่น การนำระบบ Call Center
มาใช้เพื่อเพิ่มความสามารถในการให้บริการลูกค้าและคู่ค้าในประเทศ
การใช้ระบบการบริหารศูนย์กระจายสินค้า Warehouse Management System (WMS)
และระบบการบริหารการจัดส่งที่ทันสมัย Transportation Management System (TMS)
เป็นต้น นอกจากนี้บริษัทยังได้ใช้ระบบ Electronic Data Interchange (EDI)
ในการผ่านพิธีการศุลกากรสำหรับลูกค้าในธุรกิจการค้าระหว่างประเทศด้วย

บริษัทได้นำเอาระบบ e-Commerce
มาใช้เพื่อเพิ่มขีดความสามารถในการตอบสนองความต้องการของลูกค้าที่เปลี่ยนแปลงไปอย่างรวดเร็วได้อย่างทันท่วงที
ซึ่งได้ดำเนินการกับคู่ค้าที่เป็นหน่วยธุรกิจ (B2B e-Commerce) โดยใช้ระบบ e-Ordering
ในการรับคำสั่งซื้อสินค้าจากผู้แทนจำหน่าย ทำให้สามารถรับคำสั่งซื้อได้สะดวกและรวดเร็วยิ่งขึ้น

Supply Chain Management

บริษัทฯ มีแนวคิดในการบริหาร Supply Chain
เพื่อเพิ่มประสิทธิภาพในการจัดจำหน่ายและกระจายสินค้า
เพื่อที่จะสร้างมูลค่าเพิ่มให้ผู้เกี่ยวข้องทั้งหมด
โดยการบริหารแต่ละหน่วยงานให้ทำงานและสอดคล้องกันอย่างมีประสิทธิภาพ
อาศัยเทคโนโลยีสารสนเทศเป็นเครื่องมือช่วย
ทำให้ลูกค้าได้รับการตอบสนองความต้องการอย่างครบถ้วน ถูกต้อง
และได้รับความพึงพอใจจากการบริการที่ดีขึ้น
อีกทั้งยังเป็นเครื่องมือที่ช่วยผู้บริหารในการตัดสินใจลดต้นทุนการผลิตและการกองเก็บสินค้า

Customer Relationship management

บริษัทให้ความสำคัญกับการบริหารความสัมพันธ์กับคู่ค้า (Partner Relationship Management)
เป็นอย่างมาก โดยการแบ่งกลุ่มคู่ค้า ศึกษาความต้องการ รวมทั้งศักยภาพของคู่ค้า
เพื่อให้สามารถให้บริการที่ตรงกับความต้องการของลูกค้าแต่ละกลุ่ม
ได้อย่างรวดเร็วและมีประสิทธิภาพ